text:
Vikuskiftið 10. til 12. septembur 2021 verður skipað fyri tiltakinum Ung í Dansi í Mikladali. Her møtast ung í aldrinum 12 til 30 ár at dansa føroyskan dans saman. Tað er ungdómsfelagið í Sláið Ring – Ung í Dansi – ið skipar fyri. Hetta hevur verið afturvendandi tiltak í fleiri ár, føroyskum dansi at frama. Vit møtast sum vanligt til eitt vikuskifti við nógvum dansi, spølum og hugna sum heild. Vit fara onkran túr og eisini kemur onkur at fortelja um eitthvørt viðvíkjandi føroyskum dansi.
Tiltakið er rúsfrítt og ókeypis!
Tit kunnu tekna tykkum, við at skriva eini privatboð til Inga B. Davidsen á Facebook, ella við at skriva ein teldupost til ingi.b.davidsen@gmail.com
Vit síggjast – um, nakrir spurningar eru, so spyrjið endiliga!
Seinasta freist at tekna seg er 6. september 2021. Nærri kunning viðv. ferðing o.ø. kemur seinni á sr.fo. Eisini verður aðalfundurin hjá felagnum Ung í Dansi leygarkvøldið 11. september 2021 í Mikladali.


c: text/html

text:
Við hesum verður lýst til aðalfund hjá FÍF. 18. apríl veður ársaðalfundurin hjá FÍF hildin í fundarhølunum hjá ÍSF. Fundurin byrjar kl. 18.00. Skráin verður sambært lógum felagsins, sum sær soleiðis út:
- Val av orðstýrara
- Formaðurin greiðir frá virki sambandsins í farna ári
- Kassameistarin leggur fram grannskoðaðan roknskap
- Innkomin mál
- Val av nevndum og eykamonnum
- Val av skrásettum grannskoðara
- Ymiskt
Fyri vali standa Niels Jákup Jakobsen, næstformaður og Jonhard Larsen, nevndarlimur
Eisini skulu veljast tveir eykalimir – fyrri og seinni.
Møguligar lógarbroytingar og mál, id ynskjast vidgjørd á adalfundinum, skulu vera starvsnevndini í hendi í seinasta lagi 14 dagar undan adalfundinum ella 4. apríl 2013. Somuleidis skulu uppskot um nýggjar nevndarlimir vera starvsnevndini í hendi í seinasta lagi 14 dagar undan adalfundinum.
Hesi uppskot skulu sendast til:
Frælsur Ítróttur Føroya
Postboks 274
710 Klaksvík
Hvørt felag kann hava upp til trý umboð á aðalfundinum. Við atkvøðugreiðslu hevur hvørt felag eina atkvøðu.
FÍF bjóðar breyð og okkurt gott afturvið einum kaffimunni.

robotstxt: allowed

filter: keep


text:
- 3 grundir fyri, hví hasi 3 prikini hjá Fauchi, Gates og Weihe ikki eru eitt koppingarevni
- CORONAN hjá antichristi hevur talvirði 666, og LUCIFERASE
- Gamla Testamenti næstan komið á mál til aðru útgávu
- Numerisku undrini í AV1611 bera henni vitnisburð, at hon er Guðs Bók
- “Sacramentir” eru flaggmerki um kirkju antichrists, tey frelsa ikki
- Djevulin skríður inn í meinigheitina og samfelagið, ígjøgnum perverteraðar bíbliur, sum ikki skilgreina syndina nóg neyvliga
- Bill Gates – strikaðir dokumentarar á mainstream media hjá elituni
- FKJ húsmøti, 2. Oktober 2021
- Éin bók – éin myndugleiki
- Flatjarðar-fakta 101
- Lærdómur, tíðindamiðlan, og heilsa, eru nú politiserað!
- Fjórði maður í eldsovninum
- Hin heilagi má ganga aleina
- Kent Hovind býtur høvdið av eini apu per flux, null komma nix
- NWO hevur kleyrað sín politistyvla yvir Australia; um tú ikki hevur masku á ÚTI, so hólva teir teg av, ella koyra á teg
- Nazi protokoll 2.0 rullar fram. Jødisk holokaust yvirlivari, Vera Sharav, sær eitt heimsumfatandi fólkadráp
- Bræv, sent øllum á KVF, allari strípuni
- Svar til ein høgt lærdan, óvitandi, góðtrúnan trúgvandi vin, sum (sum tey flestu) trýr vísind meiri enn Guðs orði og sunnari fornuft (sum hann langt síðani misti)
- Samansvørjingin ímóti Harranum
- FKJ húsmøti, 11. September 2021
- Beintframligt prát um Bíbliuna, jørðina, manngjørdu farsóttina, og koppsetingina sum geldir, gevur blóðtøpp, hjartabruna, og fyritíðardeyða
- Dr. Peter Breggin kannaði planedmiina, skrivaði tjúkka bók um evnið og kom til ta niðurstøðu, at Covid varð planlagt
- Hvørt orð hjá HARRANUM er skírt, tey eru ikki hálv lygn, og HARRIN lovar at varðveita tey
- Heidningarnir blanda tað uppí politikk, so hví ikki vit okkara trúgv?
- Dr. Vladimir Zelenko, gestur á Daystar


text:
Nakrar av heimsins størstu tónleikastjørnum fara at framføra, tá soul drotningin Aretha Franklin fer til jarðar 31. august í Detroit.
Millum teir kendastu sangararnar, sum framføra, eru Stevie Wonder, Faith Hill og Chaka Khan. Aðrir sangarar verða Jennifer Hudson, Fantasia, Shirley Caesar, Ron Isley, Yolanda Adams, og sonur Aretha, Edward Franklin.
Gudstænasta til jarðarferðina fer millum annað at snúgva seg um grundarlagið fyri tónleikin hjá Aretha Franklin, sum er gospeltónleikur. Tí framføra eisini nakrir gospeltónleikarar, m.a. Marvin Sapp, the Clark Sisters og Vanessa Bell Armstrong, skrivar AP.
Almenningurin fær møguleika at siga farvæl við Aretha Franklin tann 28. og 29. august á Charles H. Wright Museum for Afroamerican Historie. Sjálv jarðarferðin verður privat.


text:
Góðu norðingar – góðu norðoyastevnugestir!
Klaksvíkin bjóðar gjøgnum árið eina røð av ymsum tiltøkum, ið bjóðað øllum føroyingum at uppliva okkara fantastiska bý uppá ymsar mátar og úr ymsum sjónarhornum.
Vit hava Norðurljós, Torradagar, Summarfestival, Sjómannadag og mong onnur tiltøk. Tó er tað neyvan nakað tiltak, ið fevnir so vítt – bæði í áhuga og aldri, gaman og álvara – sum Norðoyastevnan ger.
Her er kappróðrur, kapprenning, fótbóltur, listaframsýningar, tónleikaframførðslur, møtir og mangt annað. So man kann ikki annað enn siga, at ongin nýtist at sita hendur í favn og keða seg á Norðoyastevnuni.
Fyri 82 árum síðan, var tikið stig til tí fyrstu Norðoyastevnuna. Stevnan var løgd um júst sama tíðarskeið, sum hon er í dag, tí tað var um hesa tíðina, at bátarnir vóru heima. Hetta var eftir fyrsta túrin á árinum hjá sluppunum undir Íslandi.
Hyggja vit aftur á hesa stevnu, so eru tað tey allarfægstu, ið upplivdu hana, ímillum okkum í dag. Sluppirnar eru fyri langari tíð síðan skiftar út við framkomin skip, og eru sjómenninir nú vekk alt árið. Tó kunnu vit draga samanberingar fram til dagin í dag. Tildømis var fótbóltsdystur á skránni á tí fyrstu stevnuni, ið KÍ vann 2-1 á TB, og eisini vóru mentanartiltøk tá á skránni, eins og í ár.
Bernhard Brim yrkir, í vakra sanginum “Tað er vakurt í Klaksvík á sumri”:
Her er stuttligt á Norðoyastevnu,
tá ið ungfólkið møtist til leik
her at royna sær kynstur og evni,
her hvar blíðskapurin aldri sveik.
Ítrótturin er tann dag í dag, eisini miðpunktið á stevnu okkara. Okkara tjóðarítróttur hevur sítt startskot til árið her norði, har 63 manningar vera umboðaðar, svarandi til yvir 400 rógvarar. 38 lið skulu um vikuskiftið dystast á Djúpumýru, eins og hundraðtals rennarar slíta sínar renniskógvar í árligu Føroya Bjór renningini.
Vit kunnu hyggja at hvørjum øðrum og spyrja, hvussu ber hetta til. At vit, ið eru tjóð á beint yvir 50.000 fólk, kunnu til eina stevnu senda eina so stóra fjøld av íðkarum avstað. Ein skuldi næstan ikki trúð, at tað yvirhøvur bar til, tí vit mugu minnast til, at hetta bert er ein brot partur av teimum mongu íðkandi á landið.
Stóran leiklut í hesum spæla feløgini, ið við stórum sjálvbodnum arbeiði skapa hendan møguleikan, eins og tey skapa stóran trivnað í býnum.
Sjálvboðið arbeiði er grundarsteinurin undir tey feløg, ið vit hava í býnum. Sjálvboðin taka sær av teimum ungu, veita teimum eitt stað, har tey kunnu trívast, mennast og vera brýnd til framtíðina.
Uttan hetta stóra sjálvbodna arbeið, ið gjørt verður, so høvdu vit verið eitt fátækt samfelag. Øll tey tiltøkini, ið Klaksvíkin hevur at bjóðað, verður samskipa av eldsálum, ið seta nógva tíð og orku av, og er hetta fyrst og fremst fyri at gleða og hjálpa øðrum.
Norðoyastevnan er so sanniliga ein stevna, har tann sjálvbodna hondin spælir ein stóran leiklut. Nógv fyrireiking og arbeið skal til, og vilja fólk uttan at blunka játta seg til at hjálpa teimum ymsu feløgunum í sínum arbeiði á stevnuni. Uttan hesi fólk, so er lítið at ivast í, at tað var ongin Norðoyastevna.
Lat okkum tí hesa stevnuna vera takksom fyri tey fólk, ið gera tað gjørligt, at vit eru her til stevnuna. At vit saman við familju, vinum og kenningum kunnu hugna okkum saman, og bara uttan hóvastak njóta dagin í dag.
Góðu norðingar og norðoyastevnugestir. Við hesum orðum er Norðoyastevnan 2018 hervið sett.
Góða Norðoyastevnu!


text:
Fólkaskúlin horvin í uttanríkismálum
Henda tingsetan er skjótt komin í helvt, og enn hevur samgongan onki gjørt við fólkaskúlan. Landsstýrismaðurin hevur meira um at vera við at røkja uttanríkismál heldur enn fólkaskúlan.
Tí má eg bara staðfesta, at ongin virkandi landsstýrismaður er fyri fólkaskúlan.
Alsamt fleiri børn og ung hava trupulleikar av einum hvørjum slag – eisini í Fólkaskúlanum -. Eg eri ikki serfrøðingur, og skal tí ikki koma við nakrari niðurstøðu um hví so er.
Men, sum politikari, so haldi eg, at politiska skipanin má vakna og kanna eftir, um okkurt er við skúlaskipanini. Her hugsi eg um karmarnar og skipanina kring fólkaskúlan.
Landsstýrismaðurin hevur als ikki stundir at vara av Skúlamálum, og tí eru næmingar og lærarar fyri vanbýti.
Beinta Løwe, tingkvinna, Tjóðveldi


text:
Fótbóltur
Um ítrottargreinina
Í 2015 vóru Special Olympics World Games í Los Angles, og bar á fyrsta sinni í samstarvi við Fótbóltssambandið Føroyar til at senda eitt lið til kapping.
Síðani hetta hevur Parasport javnan skipað fyri regluligum úttøkuvenjingum, og eisini luttikið í kappingum m.a. í Íslandi.
Hvussu komi eg í gongd
Eisini hava kvøldskúlin í Klaksvík, Tórshavnar kvøldskúli og kvøldskúlin á Nesi fótbólt fyri fólk við meningartarni á teirra vetrarskrá.
Special Olympics Føroyar (ið er deild undir Parasport Føroyar) skipar fyri úttøku og felagsvenjingum, og úttekur lið til kappingar í útlandinum.
Um tú ert áhugaður at koma til úttøku og felagsvenjing er neyðugt at tú setur teg í samband við Parasport Føroyar fyri at vit kunnu geva tær boð tá tiltøk eru.
Klassifisering / flokking
Fótbóltur fyri fólk við menningartarni (ella Special Olympics fótbóltur), CP fótbóltur (fótbóltur fyri fólk við spastiskum lammilsi), fótbóltur fyri blind/sjónveik og koyristólsfótbóltur.
Vit hava í Føroyum bert lið fyri fólk við menningartarni. (2017)
Met 2016
Met 2015
1 (234) 987-654
Met 2015
1 (234) 987-654


text:
Styrk tínar sosialu miðlar
Verkstovurøðin ‘Styrk tínar sosialu miðlar’ er liður í arbeiðinum hjá Visit Faroe Islands at førleikamenna einstaklingar og fyritøkur, ið royna at røkka út til ferðafólk. Støðan í ferðavinnuni í 2020 er álvarsom. Talgildu miðlarnir eru alneyðug amboð fyri at halda samband við fólk kring heimin, soleiðis at føroyska ferðavinnan er til reiðar, tá ið tað aftur ber til hjá fólki at ferðast til Føroyar sum vant.
Fyrsta verkstovan, ið varð hildin týsdagin 24. november, fekk sera góða undirtøku. Fleiri enn 90 fólk tóku lut. Hareftir verða fimm aðrar verkstovur í skránni fram til og við apríl 2021.
Niðanfyri eru vegleiðingar til, hvussu tú fært sum mest burturúr tínum sosialu miðlum í alskyns mátar.


text:
Kjak Eg vil spýggja av kjaki ”Tú tveitti smørið á pannuna” ”Tað gjørdi eg ikki tú læt tað smelta í ovninum” ”Tú herjaði á Turkaland og drapst allar armenararnar!” ”Tað gjørdi eg ikki! Tú herjaði á Kina og fekst tey bundin av opium!” ”Tú gjørdi eina størri H-bumbu enn eg” ”Tú brúkti eiturgass í […]
Yehuda Amichai er ísraelskur yrkjari. Hann varð føddur í 1924 og doyði í 2000. Amichai skrivaði á hebraiskum, men er týddur til eini fjøruti mál. Hetta ger hann til mest týdda ísraelska yrkjaran síðani Dávid Kong. A Child is Something Else Again BY YEHUDA AMICHAI TRANSLATED BY CHANA BLOCH A child is something else again. […]
Freistin at senda inn tilfar til átjanda nummarið av Vencli er 1. august. Hvør kann senda inn tilfar til Vencil? Jú. Øll kunnu senda inn tilfar til Vencil, og tað kann gerast alt árið runt. Lýst verður á heimasíðuni við tíðarfreistini, sum vanliga er 1. august. Treytirnar fyri upptøku er, at talan er um skaldskap á […]
Nýtt yrkingasavn um at vera tætt at menniskjum, ið eldast ella skulu doyggja soleiðis leggur kroppurin seg niður á jarðarskorpuna sum jarðarskorpan ber kroppar sínar Hetta brotið úr savninum Djúpini eftir Vónbjørt Vang, sum Forlagið Eksil gevur út, er um tilverunar og náttúrunar vøkru og lívsjáttandi ringrás. Djúpini er eitt savn av prosalyriskum tekstum […]


text:
Týsdagin 12. mars skrivaðu Norðoya Sparikassi og Treysti undir stuðulsavtalu. Avtalan hevur við sær at Norðoya Sparikassi heldur fram sum høvuðsstuðul hjá ítróttarfelagnum Treysti komandi trý árini í 2019, 2020 og 2021.
Vit í Norðoya Sparikassa fegnast um avtaluna. Treysti er eitt sera virkið felag, og er við til at betra um bæði heilsu og samanhald í nærumhvørvinum. Hesum vil sparikassin fegin halda fram at stuðla.
FM í hálvmaraton heldur fram undir heitinum “NS hálvmaraton” og fer at hava start og mál við høvuðsdeildina hjá Norðoya Sparikassa. FM í hálvmaraton verður hildið í mai og er størsta einstaka tiltakið hjá Treysti. Eisini verður onnur árlig kapping fyriskipað.
Í Treysti fegnast tey eisni um avtaluna, sum m.a. ber í sær, at felagið kann halda fram at mennast og bøta um karmarnar hjá limunum. Limaskarin er fjølbroyttur og hevur ymsan tørv, og Treysti leggur dent á, at øll hava møguleika at íðka í felagnum.
Treysti leggur eisini stóran dent á at menna ungar íðkarar og vil halda fram at geva teimum so góðar umstøður, sum til ber, bæði til venjingar og kappingar her heima og uttanlands.
Kelda: ns.fo


text:
Toskur (toskaættin)
Gadus morhua Linné, 1758
Stødd: Toskur verður upp í 180-200 cm, vanliga 50-120 cm.
Dýpi: Hann er úr vatnskorpuni niður á í minsta lagi 600 m. Er mest við botnin, men er ikki óvanligur uppi í sjónum.
Litur: Vanligi liturin er grábrúnur, gulgrønur um bakið og síðurnar, settur við tøttum, dimmum, gráligum ella brúnligumblettum. Undir búkinum er hann ljósur, hvítur ella gráhvítur. Men eisini aðrar litir hevur hann, t.d. dimmbrúnur (flotfiskur), reyðbrúnur (í taranum). Strikan er hvít/ gráhvít.
Teinar: R1 14-15; R2 18-22; R3 17-20; G1 19-23; G2 17-19.
Lýsing: Toskur hevur tríggjar ryggfjaðrar og tvær gotfjaðrar, ið allar eru nakað avrundaðar í skapi. Strikan er nakað bogin yvir uggafjøðurini. Hann er klænur um klingruna, og sterturin er beinur aftan. Hann hevur yvirbit. Finnan er líka long sum eygnatvørmátið. Gotið er undir fremra enda á mittastu ryggfjøðurini. Kjaftklovin kemur aftur undir fremru trom á eygnasteininum.
Eyðkenni: Strikan og smáu blettirnir eru góð eyðkenni.
Týdningur: Toskur er virðismikil fiskur og verður nógv veiddur.
ES: Størsti toskur veiddur undir Føroyum var 143 cm langur.
Ein næstan 2 metra langur toskur, sum vá 73 kg, varð fingin í Nýfundlandi í 1926. Gunnnar Jónsson sigur í bókini „Íslenskir fiskar“ um stóran tosk: Í 1940 í Barentshavinum er veiddur toskur, sum var 169 cm og vá 40 kg. Hetta var 24 ára gamal rognafiskur. Størsti toskurin veiddur undir Íslandi var 167 cm.
da: Torsk, en: Cod, fr: Cabillaud, ís: Þorskur, no: Torsk, tý: Dorsch
Sí myndir og videoklipp her.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Hesir flottu menn vunnu ein tryggan 3 - 0 sigur á einum vælmannaðum Ternuliðið hjá 1 deild monnum á Toftum í kvøld. Sjúrður N, Niels N, Uni J, Bjarni P, Jóhan Arni og Dávið H spældu allan dystin frá byrjan til enda. Tó so at Jan H kom inn síðstu hálvu í 3. settinum fyri leikandi liðføraran Sjúrð N, fyri at stabilisera móttøkuna og skapa ró aftur á vøllinum, eftir at vit vóru eitt sindur fjálturstungnir eina løtu.Tað eydnaðist væl. Sjúrður N gjørdi tað annars sum heild gott í dystinum í dag. Tað gjørdi alt liðið eisini og tað var tíðiligt at síggja at ein stórur partur av grundspælinum riggar væl. Tvs servimóttøkurnar hjá Sjúrði N og Dávið H, við stuðli frá Bjarna P og Una J, eins og uppspæla uppá gratisbóltar (lættir bóltar frá mótstøðuliðnum) komu rættuliga væl upp til hevaran Niels N, soleiðis at vit stóran part av dystinum høvdu minimum tríggjar álopsloysnir. Tað útnyttaði Niels til MG+ í dag. Sum sagt, uppspæli var sum heild gott frá øllum spælarum, og serliga Jóhan Arni og og í seinnu helvt av dystinum eisini Bjarni P loystu tað uppgávuna væl á 5'ara positiónuni har rættuliga nógv álop koma. Servurnar, álopi og í ein ávísan mun blokkadurnar var stak gott eisini. Stuttligt at síggja ein ungan leikara sum Dávið H loysti fleiri kroystar støður hegnisliga við skiftandi góðum smashum og genialum lobbum. Somuleiðis var Uni J alla tíðina ein tryggur skansi sum diagonaláleypari í dag. Eisini gott við einum rutineraðum bonki har 3, framvegis (nokkso) "spælisvangir", Heini W, Jan H og Klæmint I alla tíðina vóru stuðlandi og stillaðu krøv til liðið, eisini vóru klárir at koma inn um brúk var fyri tí. Alt í alt var uppgávan loyst til UG og ein sonn frøði at síggja og merkja at eitt gott og ungt ættarlið er við at vera til reiðar at yvirtaka liðið frá teim eldru. Flott dreingir :)
Hesir flottu menn vunnu ein tryggan 3 - 0 sigur á einum vælmannaðum Ternuliðið hjá 1 deild monnum á Toftum í kvøld.
Sjúrður N, Niels N, Uni J, Bjarni P, Jóhan Arni og Dávið H spældu allan dystin frá byrjan til enda. Tó so at Jan H kom inn síðstu hálvu í 3. settinum fyri leikandi liðføraran Sjúrð N, fyri at stabilisera móttøkuna og skapa ró aftur á vøllinum, eftir at vit vóru eitt sindur fjálturstungnir eina løtu.Tað eydnaðist væl. Sjúrður N gjørdi tað annars sum heild gott í dystinum í dag. Tað gjørdi alt liðið eisini og tað var tíðiligt at síggja at ein stórur partur av grundspælinum riggar væl. Tvs servimóttøkurnar hjá Sjúrði N og Dávið H, við stuðli frá Bjarna P og Una J, eins og uppspæla uppá gratisbóltar (lættir bóltar frá mótstøðuliðnum) komu rættuliga væl upp til hevaran Niels N, soleiðis at vit stóran part av dystinum høvdu minimum tríggjar álopsloysnir. Tað útnyttaði Niels til MG+ í dag. Sum sagt, uppspæli var sum heild gott frá øllum spælarum, og serliga Jóhan Arni og og í seinnu helvt av dystinum eisini Bjarni P loystu tað uppgávuna væl á 5'ara positiónuni har rættuliga nógv álop koma. Servurnar, álopi og í ein ávísan mun blokkadurnar var stak gott eisini. Stuttligt at síggja ein ungan leikara sum Dávið H loysti fleiri kroystar støður hegnisliga við skiftandi góðum smashum og genialum lobbum. Somuleiðis var Uni J alla tíðina ein tryggur skansi sum diagonaláleypari í dag.
Eisini gott við einum rutineraðum bonki har 3, framvegis (nokkso) "spælisvangir", Heini W, Jan H og Klæmint I alla tíðina vóru stuðlandi og stillaðu krøv til liðið, eisini vóru klárir at koma inn um brúk var fyri tí.
Alt í alt var uppgávan loyst til UG og ein sonn frøði at síggja og merkja at eitt gott og ungt ættarlið er við at vera til reiðar at yvirtaka liðið frá teim eldru.
Flott dreingir :)


text:
Saman basa vit einsemi
Reyði Krossur vil seta sjóneykuna á avbjóðingar av einsemi og sosialari avbyrging, ið ongantíð hevur verið meira viðkomandi enn eftir koronafarsóttin byrjaði at gera um seg.
Reyði Krossur skipar tí fyri átakinum ‘Saman basa vit einsemi’. Seks tiltøk verða kring landið har Suni Poulsen, sálarfrøðingur greiðir frá um einsemi og avbjóðingar við tí, Reyði Krossur fortelur um ‘Vitjanartænastuna’ til einsamallar borgarar og ‘Familjuvinir’ til tilflytarar, Dragana Popovic sigur frá hennara søgu sum tilflytari og einsemi, eins og stuttfilmur verður vístur og livandi tónleikur at hoyra.
Ókeypis atgongd er til tiltøkini og øll eru hjartaliga vælkomin.
Hóskvøldið 29. apríl kl 19 á Caféini á Mølini í Skálavík


text:
Seinsummardagar
Seinsummardagar verða hildnir á Sandi hetta vikuskifti.
Seinsummardagarnir hava verið eitt afturvendandi tiltak nú í nøkur ár, og í ár er skráin drúgvari enn nakrandtíð fyrr.
Byrjað varð í gjárkvøldið við skotskum bókaupplestri og tónleiki á Listasavninum og við kafékvøldi í Virkinum.
Skráin í dag byrjaði við morgunmati á Kommunuskrivstovuni, og søvn og onnur støð lótu upp. Á middegi var bygdatúrur eftir Kirkjugøtuni og niðri á Hamri, har Evald Sólvitsson greiddi frá um handilsvirksemi og fiskavirking á Sandi, frá tí at fyrstu úthandlarnir komu í bygdini og eini 100 ár fram.
Á Ljósafløtti og Mørkini Miklu var nógv ymiskt á skránni. Háskúlin og Veltan høvdu opið hús har heilt fitt av fólki vitjaði. Uttanfyri kommunuskrivstovuna "borðreiddu" Gutti Winther og hansara fólk við bankatoski frá Sandshavinum.
Fyri børnini var eisini ymiskt á skránni. Hoppiborgir á Ljósafløtti og øll tilbúgvingarakførini í bygdini vóru eisini víst fram.
Í kvøld er tann stóra konsertin í tjaldinum, har fleiri av okkara navnframastu tónleikarum syngja og spæla.


text:
Varðveit títt eftirlønarinngjald og tryggingar hóast arbeiðsorkan verður skerd vegna óarbeiðsføri.
Inngjaldstrygging tekur við, um arbeiðsorkan vegna óarbeiðsføri verður skerd við 2/3 ella meira.
Gjaldið fellur burtur 3 mánaðir eftir at óarbeiðsføri er staðfest.
Eftir hetta rindar LÍV gjaldið, so leingi óarbeiðsføri stendur við.
Mesta longdin á hesum tíðarskeiði er í mun til gjørdu tryggingaravtaluna.
Við óarbeiðsføri ber til at boða frá her
Tá vit hava móttikið tína áheitan, biðja vit um neyðugar upplýsingar hjá sjúkrahúsverkinum ella tínum lækna, soleiðis at vit kunnu viðgera málið.
Hevur tú spurningar ella viðmerkingar, ert tú vælkomin at senda okkum eini boð.
Eisini ber til at ringja til okkum á tlf.: 31 11 11 ella støkka inn á gólvið.


text:
Dagarnir fækkast til árligi basarurin hjá Tvøroyrar Bóltfelag skal haldast. Tvøroyrar Bóltfelag hevur í mong ár skipa fyri einum basari og hevur hetta verið eitt væleydna og vælmótikið tiltak, ið vónandi aftur í ár fer at eydnast væl.
Basarurin í ár verður hildin í Ítróttarhøllini í Trongisvági sunnudagin 3. november klokkan 16:00.
Sum altíð verður nógv gott at vinna.
Vinningar
– Matur: Dunnur, tjógv, bøgir, lambaryggir, fleskasteikir, tvøstlykkjur og fiskur.
– Góðgæti: Karamelleskjur, konfekteskjur, jólakalendarir og hópin av sodavatnskassum.
– Leikur og príðislutir.
– Gávukort av ymsum slag.
Á lutaseðli verður m.a.:
– Gávukort frá Fonn Flog á 3000,-
– Gávukort frá Fysio Fitness uppá 10 túra kort
– El-Tannbust
– Leikur
– Ymsur matur
– Ymisk gávukort


text:
Kristni 8 - Lærarabók
Lærarabókin til Kristni 8 er ætlað sum eyka tilfar til læraran. Í lærarabókini til áttanda flokk er faktatekstur til hvønn kapittul sær og hugskot um, hvussu arbeiðast kann við kapitlinum. Fremst í lærarabókini eru frágreiðingar til faktaboksir og annað, sum eru í næmingabókini. Eisini eru ymiskir frymlar og onkur arbeiðsmannagongd. Aftast í bókini eru uppskot til sálmar og sangir, bæði føroyskar og útlendskar, yvirlit yvir viðkomandi filmar, sum til ber at læna í Námi, myndalisti og keldulisti. Svarlisti til uppgávur á snar.fo/kristni8 er í lærarabókini.


text:
Lívið – Myndprýtt
Lívið – Myndprýtt
DKK 248,00
DKK 248,00
- Lýsing
- Additional information
Lýsing
Eingin myndprýðir óttan, vónina og dreymarnar hjá okkum menniskjum sum Lisa Aisato. Her hevur hon savnað allar sínar bestu myndir, bæði klassikarar og spildurnýggjar myndir, og skrivað ein lívsjáttandi tekst um hetta lívið, sum vit øll skulu læra at liva.
Alt, sum lívið hevurat bjóða: kærleika, sorg, iva og stóra gleði lýsir og myndprýðir Lisa Aisato við sínum serstaka stíli, sum rørir okkurt djúpt í okkum.
Silja Aldudóttir týddi úr norskum. Bókin er til tey uml. 9-12 ára gomlu – ella í roynd og veru til alla familjuna!
Bókadeild Føroya Lærarafelags, 2020.
187 síður, innbundin, bókaklubbabók.


text:
Tað praktiska skal vigast upp móti tí bókliga, og tí fara vit at hita upp til norðurlendsku ráðstevnuna við einum leiðaraskeiði 23. og 24. apríl í KFUK í Havn. Skrá: Fríggjakvøld 18.00 Nátturði 19.00 Samansjóðing 20.00 Pionera bivuak at sova í Leygardagur 08.00 TurfHunt eftir morgunmati 09.00 Morgunmatur – Morgunorðið 10.00 Argumentera vit 12.00 Døgurði…
Vælkomin til okkara nýggju heimasíðu
Samstundis sum vit í Føroya skótaráð fingu nýtt búmerki, ynsktu vit eisini eina nýggja heimasíðu. Gamla heimasíðan lá í órøkt, og neyðugt var tí við nýggjari síðu, ið kann gera tað lættari at miðla út kunning til allar skótar í Føroyum, eins og tað verður lættari at bera út skótaboðskapin til teirra, ið kanska ikki…


text:
- Tíðindi, mentan og ítróttur
KÍ kann gerast føroyameistari
KÍ kann gerast føroyameistari í Betri-deildini við kvinnum í dag.
Um tær bláu vinna á B36 í Gundadali, vinna tær sítt triðja meistaraheiti á rað í bestu deildini.
Tær kunnu eisini vinna FM, uttan at vinna dagsins dyst. Tí um EBS/Skála missir stig á heimavølli ímóti Víkingi, fer meistaraheitið eisini til Klaksvíkar.
Ein dystur varð spældur í gjár. Hann var inni í Dal á Sandi, har AB/B71 fekk síni fyrstu stig í ár, tá tær vunnu 2-1 á HB.
20 umfar:
07 Vestur-NSÍ
B36-KÍ
EBS/Skála-Víkingur
Stigatalvan
1. KÍ 43 stig
2. EBS/Skála 38 stig
3. NSÍ 36 stig
4. Víkingur 32 stig
5. HB 30 stig
6. B36 26 stig
7. 07 Vestur 12 stig
8. AB/B71 3 stig


text:
At fleiri hundrað skotskir áskoðarar verða til HM-undankappingardystin millum Føroyar og Skotland á Tórsvølli klokkan 19:45, sæst longu aftur í høvuðsstaðnum.
Tey, sum hava havt ørindi í miðbýarøkinum í Havn hava uttan iva lagt merki til fólk í kilti og kanska fingið eyga á onkra sekkjapípu.
Á endavegginum á Essabarr sæst eitt stórt skotskt flagg, og uttanfyri síggjast fleiri skotar í góðum lag práta sína millum.
Skotska fjepparafelagið Tartan Army hevur ymiskt virksemi í Havnini í morgin. Klokkan 13 fer felagið at handa Javna eina peningagávu til at betra um umstøðurnar fyri rørslutarnað í Grasagarði. Klokkan 14 verður stuðulsdystur millum føroyska fjepparafelagið Skansan og Tartan Army á Ovara vølli.
Sum skilst eru áleið 500 atgongumerki til dystin í annaðkvøld eru seld til skotskar fjepparar.
Føroyar - Skotland (12. oktober kl. 19:45) - Tórsvøllur
Sí eisini:
Video: Ári Mohr Jónsson: - Havi ferð og renniorku - skal verða meira bólttryggur og kyniskur
Håkan: - Skulu hava bóltin meira og flyta hann betri
Video: - Skulu koyra við fullari skrúðu í morgin


text:
Jean-Luc Picard
Jean-Luc Picard er ein persónur í Star Trek, skiparin umborð á USS Enterprise-D og USS Enterprise-E. Hann varð leiktur av bretska sjónleikaranum Patrick Stewart í sjónvarpsrøðini Star Trek: The Next Generation (TNG) og filmunum, ið komu aftaná. Gene Roddenberry gjørdi persónin og uppkallaði hann eftir Jean Piccard, doktara, ein sveisiskur vísindamaður og ballónførari. Eingin almenn kelda finst til navnið Picard, men persónurin hevur ofta sínar 'kendu forfedrar' á orði — allarhelst Jean, Auguste og Jacques Piccard.
Lívið áðrenn tænastuna umborð Enterprise[rætta | rætta wikitekst]
Jean-Luc Picard varð føddur í Labarre, Fraklandi, jørðin 13. juli 2305. Hann er sonur Maurice Picard and Yvette, fødd Gessard. Longu sum drongur longdist honum eftir ævintýrum og kanningarferðum, og hetta førdi nærum til stríð, tá hann fór frá víngarðinum, ið familjan hevði átt í fleiri ættarlið, og søkti inn á Stjørnuflotaakademiið Í 2366 eru bæði foreldrini deyð. Bróðurin, Robert, og bróðursonurin, René, vóru einastu eftirlivandi familjulimir hansara, men teir doyðu í einum eldi í 2371 (Star Trek: Generations). Hann dumpaði fyrstu inntøkuroyndina, men hann kláraði hana seinni og slapp inn. Hann fekk prógvið í 2327 sum besti ella nærum næmingur í árganginum. Hann var fyrsti fyrstaársnæmingur, ið vann akademimaratonrenningina á Delulin II. Stjørnuflotaraðnummar hansara var SP-937-215 (TNG: "Chain of Command, Part 1").
Stutt eftir próvtøkuna var Picard í 2328 eina tíð á Earhartstjørnustøðini og bíðaði eftir skipinum, ið hann skuldi mynstra við. Meðan hann bíðaði, varð hann stungin í hjartað av einum av trimum Nausicaanarum undir einum bardaga í Bonestell Recreation Center. Skaðin kundi ikki gerast aftur, og hjartað varð býtt um við eitt manngjørdum hjarta[1] Hendan hendingin gjørdi unga Picard varugan við, at hugmóð hansara var høvuðsatvoldin til, at hann nærum varð dripin.
Í 2333 gjørdist Picard yvirstýrimaður umborð á USS Stargazer (NCC-2893) og gjørdist skipari, tá skiparin doyði í eini orrustu. They næstu 22 árini var Picard skipari á Stargazer á eini rannsóknarferð.
Meðan hann var skipari á Stargazer vann hann í 2355 Maxiaorrustuna í Maxia Zeta-skipanini ímóti einum ókendum fígginda, ið seinni vísti seg at vera eitt later Ferengi D'Korafloksstjørnuskip, við at finna uppá og nýta eitt herráð, ið varð kallað "Picardhandferðin", og sum gjørdi at ferengiskipið fórst við manni og mús. Eftir at Stargazer gekk burtur, varð hann sendur í krígsrættin í 2356, men ákærurnar um skeiva atferð vórðu sleptar. (Hetta er vanlig stjørnuflotasiðvenja, hvørja ferð eitt skip gongur burtur og fylgir gomlu sjósiði.)
Hvat Picard tókst við tey næstu níggju árini, áðrenn hann gjørdist skipar á Enterprise-D er ikki heilt greitt. Óivað varð hann vandur við kenda Star Trek-diplomatiið og -herráð, men við eini glæsiligari yrkisleið, ið enn ikki var byrjað. Í einum parti nevnir hann eina hending, ið hendi millum Stargazer og Enterprise-D-tíð hansara, tá skip hansara svaraði einum neyðarkalli.
Persónligt lív og persónligir áhugar[rætta | rætta wikitekst]
Bítast má merki í, at franski skiparin verður leiktur av einum bretskum sjónleikara. Ein kundi hugsað sær, at Paramount vildi tekkjast bæði fronskum og bretskum fjepparum samstundis. Tað er meira enn hugsandi, at bretar hyggja burtur frá franskleikanum og meta Picard sum ein av sínum egnu. Fólkini handan røðina gera heldur ikki nógv við, at fáa teir hugsa øðrvísi, tí sjálvt um lívssøga hansara heilt vist er fronsk, so hella atferðin og hugburðurin meira til ta bretsku síðuna. Umborð á Enterprise-D og -E biður Picard altíð um "Tea, Earl grey, hot", ið neyvan hevði verið fyrsta valið hjá einum fransmanni. Og hóast at kærleiki hansara til Shakespeare kann orsakast (ja, sjálvt klingonar dáma Shakespeare), so er tað, at Picard lærir Data at nýta eina sterka Midlandsdialekt, ótrúliga ósannlíkt, óansæð hvussu væl fransmaðurin dugir enskt. Eisini verður upplýst í einum av filmunum, at Picard hevur lært Data at syngja sangin "A British Tar" hjá Gilbert & Sullivan, og í einum parti roynir ein eftirgjørdur Picard, ið tó hevur somu tankamynstur sum hin veruligi, at fáa manningina at syngja "Hearts of Oak", ið er ein fosturlandssongur, ið er ímynd av Royal Navy, í felag.
Picard er mestu sum fjølfrøðingur og hevur áhuga í so ymsum evnum sum klassiskar bókmentir, fornfrøði, alisfrøði, fikting, ríðing og modellmyndirnar av ymsum stjørnuflotaskipum. Honum dámar væl m.a. Berlioz, og áhugi hansara í tónleiki kemur væl til sjóndar, tá hann spælir á sína ressikansku floytu, ið hann lærdi at spæla á, meðan hann var bundin til eitt rúmdarfar, ið hevði minnið hjá einum manni av eini mentan langt eftir, at hon týndist. (TNG: "The Inner Light") Onkuntíð venur hann saman við skipstelduni. Alskur hansara til tónleik og sjónleik verður vístur fram, sum røðini líður. Eisini lærir hann Data at "føla" seg gjøgnum verkini og at fáa røttu mannakensluna fram. Picard er ein privatur persónur, og tað kemur til sjóndar í hansara romantisku ævintýrum, og tá hann skuldi undir skurð á Stjørnustøð 212 í 2365 fyri at fáa eitt nýtt hjarta. ("Samaritan Snare").[1]
Sum yvirmaður er Picard ein ráðgevi ella fyrimynd hjá fleiri øðrum persónum, serligani Data. Picard ansaði eisini væl eftir undurbarninum Wesley Crusher og gav honum tignina sum fenrikkur. Wesley er sonur starvsfelagan Dr. Beverly Crusher, læknayvirfólk á Enterprise-D og besta vin hansara, loytnantkommandørur Jack Crusher og varð føddur, áðrenn Jack varð dripin 2354, meðan varð við Picard umborð á Stargazer.
Picard og Beverly Crusher[rætta | rætta wikitekst]
Eftir at Jack Crusher doyði, vórðu Picard og Beverly Crusher góð vinfólk og altíð vóru onkur tekin um atdrátt teirra millum. Men hesin atdráttur var tó avdúkaður, fyrr enn hann varð noyddur fram av einum tóli, ið ein fremmand rasa, pryttarnir á Kesprytt, hevði koyrt í tey, og sum loyvdi teimum at lesa tankarnar hjá hvørjum øðrum í partinum "Attached". Í einari av tíðarlinjunum hjá Q í síðsta parti "All Good Things..." var Picard giftur og seinni skildur frá Crusher, ið nú var skipari á einum sjúkraskipi. Hon hevði enn hansara navn, og hetta voldi til eina skemtiliga hending, tá bland kom í um, hvør Picard, skipari varð róptur á brúnna.
Dixon Hill[rætta | rætta wikitekst]
Eitt av holodekkforritunum, ið Picard dámar best er detektivurin Dixon Hill, ið allarhelst er skrivaður til heiðurs fyri aðrar bókmentadetektivar sum Philip Marlowe og Sam Spade.
Søgurnar hjá Dixoni Hill ganga fyri seg í 1940-árunum í San Francisco á Jørðini, ein vælkomin broyting frá einum gerandisdegi við millumstjørnaferðum. At byrja við var Picard einsamallur í forritinum, men seinni fingu eisini Data, Beverly Crusher o.o. áhuga í tí og komu uppí sum vinir hjá Dixoni Hill.
Heimurin hjá Dixoni Hill hava nógvar afturvendandi persónar, ið einans finnast á holodekkinum, t.d. brotsharrarnir Cyrus Redblock og Nicky the Nose. Summi halda, at Dixon Hill varð skapaður í eini roynd at endurnýta aðalevnini í ST-TOS partinum "A Piece of the Action." Men her skal leggjast aftur, at tann parturin snúði seg um chicagobrotsmenn í 1930-árunm, meðan Dixon Hill er ein film noir detektivur úr fjørutiárunum.
Star Trek bókin A Hard Rain gongur fyri seg nærum øll í heiminum hjá Dixoni Hill við einans fáum undantøkum, ið ganga fyri seg í "veruliga" Star Trek-heiminum. Tá løgnar hendingar, sum t.d. at fólk livna upp aftur, ikki verða tald uppí, so er bókin júst sum ein vanlig detektivskaldsøga.
Dixon Hillsøgur:
- "The Big Goodbye"
- "The Long Dark Tunnel"
- "The Parrot's Claw"
Í Star Trek: First Contact nýtir Picard holodekkið við eini Dixon Hill-søgu ("The Big Goodbye", kapitlar 12 og 13) at snýta og drepa tveir Borg við at skjóta eina thompsonmaskinbyrsu. (Hetta vápnið kundi einans drepa, tí Picard hevði sløkt trygdarverjuna.)
Skipari á Enterprise[rætta | rætta wikitekst]
Star Trek: The Next Generation[rætta | rætta wikitekst]
Røðin The Next Generation byrjaði, tá Picard gjørdist skipari á nýggja galaxyflokkaða stjørnuskipinum USS Enterprise (NCC-1701-D), nýggja flaggskipið hjá Stjørnuflotanum á stjørnudagfesting 41124 (14. februar 2364). Á umleið stjørnudagfesting 41153,7 (4 dagar seinni) varð Picard útnevndur til at umboða mannaættina í einum rætti stýrdur av Q. Tað eydnaðist Picard at sannføra Q um at geva mannaættini ein møguleika, og so var (TNG: "Encounter at Farpoint"). Umleið stjørnudato 47988 (26 December 2370), hevði Q aftur ein dómstól við eini nýggjari roynd til Picard; Picard kláraði royndina og mannaættin var bjargað (TNG: "All Good Things..."). (Q segði at royndin 'endaði ongantíð' á Farpointstøðini og legði upp til at øll røðin var ein roynd hjá Q-tilveruni at kanna menniskjuni.)
Í samband við Maxiaorrustuna fann Bok, ein ferengiskur DaiMon, seinni vrakið av Stargazeri og gav Picard tað. Bok hevði Picard undir ákæru fyri at hava dripið son sín, ið var umborð á fíggindasinnaða skipinum. Við at nýta vitisstýring gav hann Picard ógvuslig minni um hendingina, og hetta fekk Picard til at leypa á Enterprise-D; manningin hjá Picard kláraði tó at steðga hesum. ("The Battle") Nøkur ár seinni fann Bok ein mann, Jason Vigo, hvørs DNA hann broytti, so tað sá út sum at hann var sonurin hjá Picard. Bok ætlaði, at Picard og Vigo skuldu hittast, og síðani skuldi Bok drepa Vigo, so Picard visti, hvussu tað var at missa ein son, men ætlanin miseydnaðist, tá tað var staðfest, at Jason Vigo ikki var sonurin hjá Picard. ("Bloodlines").
Í 2365 bar Q so í bandi, við at senda Enterprise-D góð 7.000 ljósár út í rúmdina, at Stjørnuflotin fyri fyrstu ferð hevði samband við Borgfólkið í J-25-skipanini. Enterprise-D var við undirlutan og slapp bara undan, tí Picard bønaði Q um at senda seg aftur inn á øki hjá Føderatiónini. ("Q Who?").
Árið eftir bað K'mpec, klingonskur kanslari, Picard um at verða millummaður fyri at finna útav, hvør skuldi koma aftaná K'mpec, ið varð spakuligani eitraður, og at avsløra (collusion?). Stutt eftir skuldi Picard velja ímillum tveir avbjóðarar: Duras og Gowron. Undir tingingunum umborð á Enterprise-D drap Duras klingonska sendimannin K'Ehleyr, makin hjá trygdarovastanum Worf loytnanti, ið hjálpti Picard. Afturfyri drap Worf seinni Duras. ("Reunion").


text:
Stavsild (sildaættin)
Alosa fallax (Lacepède, 1803)
Stødd: Stavsild verður í mesta lagi um 60 cm, vanliga 20-40 cm.
Dýpi: Hon er uppsjóvarfiskur, bæði inni við land og til havs. Stavsild gýtir í blandingsvatninum niðast í stóru áunum á meginlandinum.
Litur: Hon er blágrøn á bakinum, hevur gylta kápu, silvurhvít um síðurnar og undir búkinum.
Ofta við blettum frá kápuni og aftur á hálvan fiskin. Blettirnir eru einir 6-7 í tali.
Teinar: R 18-21; G 19-23; Ry 55-59;
Lýsing: Stavsild hevur sildaskap. Kropshæddin við uggafjaðrarnar er minni enn høvuðlongdin. Hon hevur hvøss kjalarskrubb frá øsinum aftur til gotið. Hon hevur eina ryggfjøður, ið situr beint framman fyri miðjuna. Yvirkjafturin hevur eina týðiliga kloyvu í miðjuni. Kjaftarnir báðir eru eins til longdar, tó hava ungir fiskar lítið yvirbit. Kápan er ríput á skák niður aftureftir. Bulurin er nakað høgur og flatur. Sterturin er nógv sýldur. Táknatindarnir eru 40-60 á fremsta táknaboga (inni í boganum).
Eyðkenni: Táknatindarnir, ríputa kápan, blettirnir eftir síðunum. Hon sæst sjáldan.
Týdningur: Stavsild hevur lítlan vinnuligan týdning.
da: Stavsild, en: Twaite shad, fr: Finte, ís: Augnasíld, no: Stamsild, tý: Finte
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sildafiskar Clupeiformes
Hópurin hevur 5 ættir við 84 slektum og 364 sløgum.
Av hesum er undir Føroyum bert tann eina ættin, við 3 slektum og 4 sløgum:
Sildafiskarnir eru smáir til miðalstórir fiskar. Teir hava stóra leysa roðslu, langar táknabogar, eina ryggfjøður, eina gotfjøður, og teir hava ikki fitifjøður.
Teir eru uppsjóvarfiskar, nøkur sløg ganga í torvum. Meginparturin av sildafiskunum livir í sjónum, men nøkur sløg eru anadrom og nøkur eru í feskvatni.


text:
Óli Dahl. Hann er føddur í Funningi í 1915. Fjúrtan ára gamal fór hann til skips og var burtur í 6 ár, hann fór so á Føroya Læraraskúla og tók prógv í 1938. Fyrstu árini var hann vikarur í ymiskum bygdum, lærari í Elduvík og Funningsfirði 1945-46, á Viðareiði 1946-53 og í Klaksvík frá 1953, til hann í 1982 legði starvið frá sær vegna aldur og við eftirløn. Óli hevur dúgliga tikið lut í mentanarligum starvi, hann var drúgt skifti formaður í Klaksvíkar Sjónleikarfelag og plagdi at skipa fyri bókadagshaldi felagsins, og hann var ein av stovnarunum av Klaksvíkar Dansifelag í 1954.
Skrivliga virksemi hansara fevnir víða, hann var í átta ár blaðstjóri á Klaksvíkarblaðnum Norðlýsinum, hann hevur alt frá fyrsta útgávuárinum, 1959, verið ein teirra, ið stjórnaði jólablaðnum »Hugnalig jól«, hann er yrkjari og barnabókahøvundur.
Yrkingasøvn hansara eru tvey í tali: »Landnám«, 1960, og »FjallaBrúður«, 1975. Innihaldið fevnir um árstíðarýsingar, minningarkvæði, sálmakendar sangir og týðingar úr grannamálum. Hann hevur eisini skrivað stuttsøgur, ið savnaðar vórðu í savninum »Hví« 1966.
Evni, ið viðgjørd verða, ikki minst í stuttsøgunum, benda á, at høvundurin eigur djúpar røtur í gamla bygdasamfelag-num, og tað er á hesum grundvølli, hann skapar høvuðsverk sítt, barnabókarøðina við siðsøguligum innihaldi: »Við abba á flotk 1976, »Við ommu til neytar«, 1977, »Við gubba at kasta nót«, 1977, »Við mammu í torvi«, 1978, »Við Núpi á Munkagrunninum«, 1978, og »Til bjarga«, 1980.
Í 1979 fekk hann fyri fyrstu fimm bøkurnar í hesi røð barnabókaheiðursløn Tórshavnar Býráðs við hesi grundgeving:
»Barnalestrarøðin hjá Óla Dahl lýsir eina farna tíð. Gjøgnum børnini í bókunum lýsir høvundurin ta dagligu arbeiðsgongdina í ymiskum tættum úr gamla vinnulívi okkara, og eisini greiðir hann børnunum frá orðum og hugtøkum úr gamla gerandisdegnum. Bøkurnar hava siðsøguligan týdning, og umframt at greiða børnunum frá einum tíðarskeiði í føroyskum mentunarlívi, lýsa tær vakurt, hvussu arbeiðs býtið var í Føroyum tá«.
Hann doyði í 1992.
Úr: Árni Dahl: Bókmentasøga I-III. Fannir. 1980-83.
1960: Landnám (yrkingar)
62-74: Blaðstjóri á Norðlýsinum, fleiri tíðarskeið
1966: Hví ? (smásøgur)
1970: Jólamaðurin sigur børnunum frá (smásøgur)
74-75: Vit fara upp á gólv, bd. 1-4 (savn)
1975: Fjallabrúður (yrkingar)
1976: Við abba á floti (barnabók)
1977: Við gubba at kasta nót (barnabók)
1977: Við ommu til neytar
1978: Við mammu í torvi (barnabók)
1978: Við "Núpi" á Munkagrunninum (barnabók)
1980: Til bjarga (barnabók)
1983: Til látra (barnabók)


text:
Vilhelm S. Poulsen var føddur í Havn í 1881. Aftan á barnaskúlan fór hann í snikkaralæru og arbeiddi sum timburmaður og snikkari alla sína tíð - stundum, tá lítið byggiarbeiði var, arbeiddi hann í pakkhúsinum í Vágsbotni. Í 1920-unum fekk hann sær eisini handil, har hann m.a. seldi skreytlutir, eitt nú smáar rokkar og leypar, ið hann sjálvur evnaði til.
Hann hevði góðan hug at lesa, og hann fekst eisini í smáum við at skriva søgur. Fyrsta søga hansara kom í Varðan í 1946. Tað var »Agni og køvarin«, ið samstundis kom í serprenti; í 1956 varð hon uppafturprentað, tá saman við trimum øðrum søgum, ið eisini høvdu staðið í Varðanum. Sama ár, 1956, kom á donskum *skaldsøgan »Storbonden i Vigen« við undirheitinum »Roman fra Færøerne«.
Vilhelm S. Poulsen doyði í 1966.
Úr: Árni Dahl: Bókmentasøga I-III. Fannir. 1980-83.


text:
Pingvin
Pingvin (frøðiheiti - Pingvinus sp.; da. Pingvin) er ikki so ólík gorfugli í útsjónd. Nógv eru sløgini, størri og smærri, men øll eru tey minni enn gorfuglur. Fjaðrarnar eru avbara stuttar, eisini á veingjunum, so teir eru heilt ónýttir til at flúgva við, meira líkir bøkslum enn veingjum. Tær liva í meingi suðuri í kaldasta Íshavinum. Mest halda tær seg á sjónum, men fara stundum upp á ísin at spáka. Flestu av teimum hava ikki sæð fólk, og koma skipsmenn á land, so fara tær tætt til teirra at forvitnast. Taka teir tá í veingin á teimum, lata tær seg vinaliga leiða. Ungarnir eru lættir at ala, teir gerast sera alsknir, og summir elta eigarmannin sum hundar.
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Kravboð um skjalfestar mannagongdir fyri handfaring av trygdarbrotum
Dátueftirlitið hevur havt eftirlit við, um handfaringin hjá Landssjúkrahúsinum av brotum á persóndátutrygdina - sokallað trygdarbrot - er í samsvari við dátuverndarlógina.
Málið er endað við, at Dátueftirlitið hevur givið Landssjúkrahúsinum kravboð um at gera skjalfestar mannagongdir fyri handfaring av trygdarbrotum. Dátueftirlitið hevur eisini givið Landssjúkrahúsinum kravboð um at gera skrivligt tilfar til starvsfólkini, har tey eitt nú verða kunnað um, hvat eitt trygdarbrot er, og hvat tey skulu gera, tá eitt trygdarbrot verður staðfest.
Eitt trygdarbrot er eitt brot á trygdina, sum førir við sær, at persónupplýsingar av tilvild ella ólógliga verða burturbeindar, burturmistar, broyttar, óheimilað givnar víðari ella at atgongd verður givin til persónupplýsingar, sum eru sendar, goymdar ella á annan hátt viðgjørdar.
Dátueftirlitið staðfesti, at mannagongdirnar hjá Landssjúkrahúsinum ikki innihildu nakra lýsing av, hvussu trygdarbrot sambært dátuverndarlógini skulu handfarast. Dátueftirlitið metti heldur ikki, at starvsfólk vóru nóg væl kunnað.
Avgerðin hjá Dátueftirlitinum kann lesast her.


text:
Ovenlys på dage med sorg
Tey flestu okkara vilja helst sleppa undan sorg. Men eingin sleppur gjøgnum lívið uttan sorg, antin hjá øðrum ella sær sjálvum.
Henda lítla bókin er ein hjálp til tín, sum syrgir. Her verður sorg tín tikin í álvara. Her ber til at síggja hana sum eina heild, har bara Gud sær niður á botn. Í tí ljósinum úr í erva kannst tú kanska síggja vegin fram.
Í bókini eru andaktir til 28 dagar – morgun og kvøld.
Rithøvundur: Aida H. Andersen
Forlag: Credo forlag
Útgivin: 2014
Blaðsíður: 64


text:
Burhan G verður við
Hann er av kurdiskum uppruna, men hann er uppvaksin í Danmark, og síðani 2004 hevur hann verið ein av størstu poppstjørnunum á danska tónleikapallinum.
Burhan G hevur sungið og framleitt sangir, sum hava verið á tónatindunum, og hann hevur samstarvað um gylt hitt við eitt nú Nik & Jay og Medinu.
Nú kemur Burhan G so á fyrstan sinni til Føroya at framføra, og tað verður við fullum útblástri við bólki og øllum hittunum.
Hitt eftir hitt
Burhan G fekk sítt gjøgnumbrot í 2004 við fyrstu fløguútgávuni. Hann vann í 2005 eina heiðursløn á Danish Music Awards fyri at verða besta nýggja navn í donskum tónleiki og varð tilnevndu til aðrar heiðurslønir.
Síðani hevur hann givið tríggjar fløgur afturat út, og tann sjálvnevnda ”Burhan G” frá 2010 fekk fýradupult platin fyri sølu – ein veruligur stórseljari.
Størstu hittini hjá Burhan G eru sangirnir Din For Evigt, Søvnløs, Mest Ondt, sum hann syngur saman við Medinu, Tættere På Himlen, sum hann syngur saman við Nik & Jay, og endurinnspælingin av sanginum Jeg I Live.
Burhan G syngur melodiøsan popptónleik, sum er nær tengdur at R&B. Hann skrivar sjálvir sangir, er við í framleiðlsu av tónleiki, og er fram um alt annað kendur sum ein framúr góður sangari.
– Burhan G spælir góðan og melodiøsan popptónleik, sum riggar væl til Summar Festivalin, og vit eru sera fegin um at bjóða hann á Vágsbøi í ár, sigur Erik Biskopstø, sum er ein av fyrireikarunum av Summar Festivalinum.
Summar Festivalurin verður hildin í døgunum frá 7. til 9. august.


text:
Vatn úr Lopra
Vatnið frá Aurora Water er úr berginum við Lopra. Meira enn 1500 litrar av vatni renna úr kelduni um minuttin. Vatnið er av hádygd og krevur onga viðger.
Aurora Water er úr føroyska basaltinum, ein ferð, ið gevur vatninum eitt natúrliga høgt pH-virði, og tí er tað heilsugott.
Sunt vatn
Til virkir og húsarhald
Aurora Water er fyri øll.
Vit veita øllum góða tænastu, bæði húsarhaldum og stórum fyritøkum. Tú bíleggur beinleiðis her á síðuni, og vit senda tær vatn – skjótt og einfalt.
Endurnýtsludunkurin
Lættur at handfara og betri fyri umhvørvið
Okkara dunkar eru gjørdir úr góðum endurnýtsluplasti. Okkara dunkar kunnu tí endurnýtast ferð eftir ferð, og handtakið ger dunkin sera lættan at handfara.
Vit koma eftir tí tóma dunkinum, vaska og fylla hann við ferskum vatni úr Lopra.
Reint
Føroyskt
Vatn
Aurora Water er føroyskt vatn av hádygd úr Lopra.
Vatnið smakkar serstakliga væl og hevur natúrliga høgt pH-virði.


text:
Eitt ótal av avgjøldum løgd á vinnuna seinastu tíðina.
– Sitandi samgonga hevur lagt eitt ótal av gjøldum á vinnuna. Millum gjøldini, sum samgongan hevur lagt á vinnuna, eru bensin- og dieselavgjaldið á akfør, avgjaldið á smyrjiolju, vektgjaldið á akfør hækkar, heilsutrygdargjaldið, tinglýsingaravgjaldið, umhvørvisavgjald og kringvarpsgjald, sigur Suðuroyar Fólkafloksfelag.
– Ætlanin nú er at hækka gjaldið til Samhaldsfasta einaferð enn. Talan er um fleiri hundrað milliónir krónur hvørt ár. Harumframt eru fleiri hundrað milliónir í gjøldum lagdar á fiski- og alivinnuna. Hetta er ein vinnufíggindaligur politikkur, sum kemur at kosta vælferð í framtíðini, sigur Suðuroyar Fólkafloksfelag.
Framløgur verða frá Símun Jóannesarson Hansen, Jørgen Niclasen, floksformanni og Jacob Vestergaard, løgtingsmanni.
Fundurin byrjar klokkan 20.
Suðuroyar Fólkafloksfelag


text:
Nýggja landsstýrið er nú skipað. Á løgtingsfundinum um vikuskiftið gjørdist greitt, at sjey landsstýrisfólk fara at manna nýggja landsstýrið. Bárður á Steig Nielsen er valdur til løgmann.
”Fyri tveimum vikum síðani valdi Føroya fólk eina nýggja leið. Eina leið, har tað verður leitað aftur á slóðina. Eina leið við tryggleika og stabiliteti,” segði Bárður á Steig Nielsen, løgmaður, millum annað í røðu síni í Løgtinginum.
Løgmaður vísti eisini á, at samgongan hevur sett sær fyri at gera Føroyar til eitt samfelag í serflokki. Skal hetta eydnast verður neyðugt, verður neyðugt at taka nøkur tøk, ið flyta okkara samfelag enn longur framá á leið.
”Úti í heimi henda stórar broytingar. Og herheima veksa krøvini til okkum sum samfelag. Við hesum avbjóðingum í huga, er neyðugt at gera politiskar langtíðarætlanir, ítøkiligar nýskipanir og tillagingar, ” vísti Bárður á Steig Nielsen á.
Løgmaður hevur tilnevnt hesi landsstýrisfólk:
Jørgen Niclasen, varaløgmaður og landsstýrismaður í fíggjarmálum
Jacob Vestergaard, landstýrismaður í fiskvinnumálum
Kaj Leo Holm Johannesen, landsstýrismaður í heilsumálum
Jenis av Rana, landsstýrismaður í uttanríkis- og mentamálum
Elsebeth Mercedis Gunnleygsdóttir, landsstýriskvinna í almannamálum
Helgi Abrahamsen, landsstýrismaður í vinnu- og umhvørvismálum
Kelda: lms.fo
SáH
Her Landsstýrið 2015


text:
Kunning um Framleiðslutøkni, Marknaðarførslubúskap, og Innovatión og íverksetan 19. Februar kl. 1813. februar 2019
Kundi tú hugsað tær at fari undir víðari lestur? Hægri nám á Glasi bjóðar ymsar útbúgvingar. Kunning verður nú um Framleiðslutøkni, Marknaðarførslubúskap, og Innovatión og íverksetan. Tiltakið verður á Glasi í bygningi 700 (reyði bygningurin, fyrr Handilsskúlin) týskvøldið 19. februar kl. 18. Har kunna undirvísarar og útbúgvingarleiðsla um útbúgvingarnar, lærugreinarnar og møguleikarnar. Øll eru hjartaliga væl komin.


text:
Elsass fonden skipar í samstarvi við Parasport Føroyar og Spastikarafelagið fyri spennandi legu fyri gentum og dreingjum 5-15 ár og familjum teirra.
Legan verður í tíðarskeiðnum 15.-18. juni 2021, og verður í Havn.
Á skránni verða ymisk spennandi spøl, aktivitetir, savningar, fyrilestrar (fyri foreldur), sosial samvera, hugni, spøl og veitsla.
Les meir um tiltakið og melda til á heimsaíðuni hjá Elsass https://elsassfonden.dk/aktiviteter/familiecamp-faeroerne/99107/
Freistin at melda til er longu 11. apríl, so tað ræður um at skunda sær.


text:
Í bókini er yvirlit yvir veðrið í Føroyum í 128 ár, og lesarin kann sjálvur út frá upplýsingunum gera sær eina meting av, um nakað ella einki er í pástandinum um veðurlagsbroytingar. Her eru stormdagar, avfall, sóltímar, minsti, mesti og miðal hiti fyri hvønn mánað og hvørt ár, umframt veðurmet.
Í bókini er eisini ein tíðindapartur og ein mynd fyri hvørt árið. Teksturin er úrval av tíðindum, sum hava verið frammi nevnda ár. Tíðindini eru ikki vald eftir nakrari meginreglu, men heldur soleiðis, at okkurt áhugavert er tikið fram. Fyri hvørt árið er eisini ein mynd, sum onkursvegna eyðkennir tíðina, og í hvørjum einasta føri er eisini okkurt skrivað um sjálva myndina.
Aftur


text:
eSport.fo avdúkar nýggja eCup í CS:GO!
eCup er ein nýggj kapping sum eSport.fo framyvir fer at skipa fyri nakrar ferðir um árið! Kappingin hevur til endamáls at samansjóða enn fleiri Føroyingar innan CS:GO, har lið og spælarar kunnu rísa upp og síðani samskipa seg til kappingardeildurnar og eLan tiltakið hjá okkum. Kappingin leggur dent á, at øll eru vælkomin, og at øll skulu sleppa at royna at spæla ímótir øðrum Føroyingum í einum kappingarførum høpi!
Kappingin fyrigongur seg í einum Bólka spæli. Tað eru 5 í hvørjum bólki, har so 3 lið koma víðari til Bracket finalu. Nummar 1 er beinleiðis víðari til Rundu 2, meðan nummar 2 og nummar 3 spæla ímótir hvørjum øðrum í Rundu 1.
KOSTNAÐUR
Ókeypis!
VINNINGAR
Í fyrsta umfarið fara vit at royndarkoyra nýggju kappingina hjá okkum, og tískil hava vit ikki søkt um sponsor. Av tí sama er kappingin eisini ókeypis fyri øll.
Maks. 20 lið sleppa við. 5 spælarir í hvørjum liði + loyvt at hava ein útskiftara, um neyðugt er fyri tí.
TÍÐSPUNKTIR
Frá 12 til 17 Februar.
Bólkur A og B spæla 12 og 14 Februar. (Format: Bo1)
Bólkur C og D spæla 13 og 15 Februar. (Format: Bo1)
Bracket verður 16 Februar (Runda 1 er Bo1. Runda 2 er Bo3)
Semi- og finalurnar verða 17 Februar frá klokkan 14:30, við Bo3 formatið.
MELDA TIL
https://goo.gl/forms/0qCHZS1vYVqdHcYk2
*****
Minnist til at skrivi til eSport.fo á facebook hvat lið tit/tú meldaði inn, so fáa tit ein tummil upp og vit hava atgongd til skriva til tín um neyðugt er.
*****


text:
Hann vikar tí ikki heldur enn Koltri, er eitt gamalt orð. Einaferð skuldi ein risakelling fara at draga oynna Koltur til at líva Mykinesi. Hon fatlaði Koltur, men sum hon strongdi á, dragnaði fetilin hjá henni, og hon stoyttist beint eftir høvdinum. Ein fles er sunnan fyri Mykines, sum nevnist Uldalíðflesin; men tað gamla navnið var Skinnherjan eftir hesari somu risakelling, tí flesin skal vera høvdið á henni.
Jakob Jakobsen: ”Færøske folkesagn og æventyr”, 1898-1901.
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Føroyar í dag eru ikki tað sama, sum Føroyar vóru í gjár. Í túsund ár hava Føroyar verið eitt, men í dag eru Føroyar eitt annað. Ikki fullkomiliga og kanska ikki ósvitaliga, men á avgerandi hátt. Í tann mun sum ráðandi myndugleikin umboðar fólkasálina – tað, sum vit í felag eru – so hava vit við at broyta hjúnabandslógina flutt okkum eitt greitt stig burtur frá einum kristnum siðaarvi, sum áður hevur eyðkent okkum. Føroyar eru í dag eitt land, minni eyðkent av kristnum virðum, enn Føroyar vóru í gjár.
Sambært Manntali siga 94% av føroyingum seg vera kristnar. Og hetta sæst aftur í kjakinum um hjúnabandslógina. Eins og víst hevur verið á fyrr, so hevur argumentatiónin um, hvørt hjúnabandslógin skal broytast, so tvey av sama kyni kunnu giftast, ikki verið eitt kjak ímillum kristindóm og heiðinskap ella gudloysi. Kjakið hevur verið ímillum sjálvútnevnd umboð fyri kristindóm – á báðum síðum. Báðir partar í orðaskiftinum vildu kanna sær heimildina, legitimitetin, sum kristindómur enn gevur í føroyska samfelagnum. Hetta er galdandi bæði á tingi og í almenna kjakinum.
Men er tað veruliga kristið at fylgja í fótasporunum á mest avkristnaðu londunum í heiminum? Hvussu kristið er hjúnalag ímillum tvey av sama kyni í veruleikanum – nakað, sum eingin í heiminum hevði hugsað um fyrr enn fyri eini 25 árum síðani? Hví hugsaði ongin um tað, tá ið kristindómur enn var sterkasta myndandi megin mentanarliga í vesturheiminum? Og hvat er veruliga argumentið? Argumentið er ikki, at sokallað samkynt hjúnaband er kristið á nakran haldgóðan, substantivan hátt. Tvørturímóti er argumentið, at kristna næstakærleiksboðið í politiskum høpi merkir ein grundleggjandi stuðul til eina sekulera samfelagsskipan. Elskar tú tín næsta av røttum, so blandar tú teg uttanum, hvat hansara lívi viðvíkur. Sambært hesi tulking av trúnni frásiga verulig kristin sær rættin at taka dagar ímillum, hvør skal sleppa at giftast og ikki. Og meir enn tað: verulig kristin eiga als ikki at vera upptikin av, hvussu onnur liva sítt lív. Slík andalig minimalisma hevur lítið at gera við sera kropsliga, jarðiska gleðiboðskapin, sum tey, ið trúgva á Jesus, son Guds komnan í holdi, trúgva á.
Men hetta er ein ógvuliga hentur kristindómur hjá sekulerum, moralliberalum at hava: Gud er ikki longur ein strangur faðir, ið er fullur av rættvísari vreiði inn á synd. Hann er meir sum ein tannleys omma, sum bert ynskir tær alt tað besta. Gert tú nakað skeivt, blívur hann ikki illur. Hann blívur keddur. Kanska eitt sindur skuffaður. Men hann kennir síni mørk og blandar seg uttanum so leingi, tú ikki gert nøkrum fortreð.
Kristindómurin, sum enn partvíst hongur við hjá mongum, og sum fleiri av teimum, ið vilja ráða í Føroyum, finna hentan at sipa til, hevur sostatt lítið við søguligan, bíbilskan kristindóm at gera. Jesus er meira ein inspirerandi moralskur vísmaður enn sonur Guds, komin til jarðar at frelsa syndarar ígjøgnum deyða og uppreisn sína. Menniskju eru ikki syndarar, sum hava tørv á at verða frelst og beind á rætta kós, hvat levnaði viðvíkur. Nei, tey eru grundleggjandi góð, um enn onkuntíð skadd og ørkymlað av uppvøkstri og samfelagi. Evangeliið, gleðiboðskapurin, snýr seg ikki um himmal og helviti, ævigt lív ella ævigan deyða, men um eina hugnaliga, troystandi kenslu, sum man kann leita fram, tá ið lívið gerst eitt sindur strævið. Ríki Guds er í hjartanum, ikki í hvussu Guds ævinleiki brýtur inn og setur treytirnar fyri okkara gerandisdag.
Eins og Richard Niebuhr longu í 1934 lýsti slíkan modernaðan kristindóm: “Ein Gudur uttan vreiði leiddi menniskju uttan synd inn í eitt ríki uttan dóm gjøgnum verkið hjá einum Kristi uttan kross.”
Hesin nýggi kristindómur er eisini radikalt anti-institutionellur. Hann hevur lítlan og ongan tørv á kirkjum, samkomuhúsum, halgisiðum og øðrum, sambært honum, óneyðugum flosklum. Hetta hava vit sæð í ironisku støðuni, sum er uppkomin, har tey, sum á tingi verja fólkakirkjuna og hennara integritet ímóti óbodnum uppíblandi, eru tingfólk, sum ikki eru limir í henni. Tey tingfólk, sum hinvegin tykjast at leggja minst av øllum í fólkakirkjuna, eru hennara egnu limir.
Speisemið, sum stendir eftir, er hetta: í okkara grannalondum verður kristni arvurin vístur úr almenna rúminum í navni sekularismunnar. Í Føroyum venda vit honum bakið í navnið kristindómsins.
Hvussu leingi fer hesin nýggi kristindómur at vara? Hyggur tú eftir aldursbýtinum til eina vanliga gudstænastu í eini fólkakirkju ein vanligan sunnudag, so er honum ikki lív lagað serliga leingi aftrat. Um menningin er hin sama í Føroyum sum í restini av vesturheiminum, so fjarar hann so líðandi út fyri hvørt ættarlið, sum tekur við. Eg trúgvi ikki, at føroyingar lúgva, tá ið teir siga seg vera kristnar. Men færri føroyingar eru kristnir nú enn fyrr. Og áðurnevnda minimalistiska andaligheitin kann síggjast sum líðandi fetini, kristna trúgvin tekur á vegnum burtur av almenna føroyska pallinum. Heldur fyrr enn seinni fer mentanarkristindómurin í Føroyum at vera líka útholaður og innantómur sum hann í grannalondunum. Og tá fara vit ikki longur at hoyra politikkarar og onnur, sum berjast fyri at avtaka kristna arvin, kanna sær kristna heimild til at gera tað. Tá fer tað ikki longur at loysa seg. Júst sum í nærum avkristnaðu grannalondunum.
Eftir standa tey, sum trúgva. Trúgva á søguligan, bíbilskan kristindóm. Tey, sum játta Jesus sum Harra og fylgja honum, sum segði seg hava alt vald á himli og á jørð. Tey, sum í dag hava sæð Føroyar taka eitt avgerandi stig burtur frá kristna arvinum, sum fyrr var sjálvsagdur. Tey mugu nú steðga á og spyrja álvarsama spurningin: Hvussu er man kristin í einum meira og meira avkristnaðum samfelag? Hvussu heldur man fast í eini meira og meira mótmentanarligari trúgv? Hvussu verjir og fyrireikar man seg og kanska serliga síni børn til at standa ímóti alsamt vaksandi trýstinum í einum slíkum samfelag? Hvussu letur man trúnna víðari í einum samfelag, sum ikki longur samstarvar? Hvussu styrkir man sínar egnu institutiónir, so at kristni arvurin verður vardur og varðveittur? Hvørjum nýggjum institutiónum og skipanum er tørvur á at skapa, so at trúfestið varir við? Og hvussu tryggjar man síni rættindi til trúarfrælsi í einum samfelag, sum vendir sær frá og ímóti siðbundnari trúgv?
Tær nýtist ikki at vera kristin fyri at vera ímóti broyttu hjúnabandslógini. Og tú kanst somuleiðis vera kristin og hava orsøkir, sum einki beinleiðis hava við tína trúgv at gera, fyri at vera ímóti. Men tað er ein søguligur veruleiki, at hjúnabandið, soleiðis, sum tað hevur verið praktiserað í Føroyum seinastu mongu øldirnar, er myndað av eini siðbundnari kristnari heimsfatan. So er ikki longur. Endamálið við hesi grein er ikki at døma um, hvat er rætt og skeivt, betri og verri. Hetta er ein roynd at siga sannleikan, soleiðis sum hann vísir seg fyri einum ávísum eygleiðara. Og samstundis er tað ein áheitan á søguliga, bíbilskt kristin í Føroyum um at endurhugsa nøkur grundleggjandi viðurskifti, nú ein so álvarsom samfelagslig broyting er hend.
Tíðin kemur at vísa, hvør lagnan hjá føroyskum kristindómi verður. Avkristnanin, sum nú tekur dik á seg, kann síggjast sum ein tiltrongdur klænkikurur, har óneyðuga feittið verður trimmað burtur, inntil bert vøddar eru eftir. Men tað er eisini tragiskt, bæði fyri einstaklingar og fyri samfeløg, at kristna ávirkanin minkar. Tey trúføstu, sum eygleiða, meðan hetta fer fram, kunnu einans vitna um Sannleikan og bíða til tann dag, tá ið fólk aftur eru til reiðar at hoyra hann og vera honum lýðin.
Arni Zachariassen


text:
Myndirnar síggjast við at trýsta á hesa leinkjuna: Nes kommuna 50 ár
- 14 børn innskrivað til 1 flokk
- Svimjihylurin er stongdur í dag
- Skúlaflokkur vitjaði borgarstjóran
- Vøkstur í fólkatalinum í Nes kommunu
- Stokkakvøld í Tofta kvøldskúla
- Barnagarðurin søkir eftir námsfrøðingi
- Innandurakapping í Tofta skúla fyri yngru liðini
- Innskriving av næmingum til 1. flokk
- Skattainntøkan vaks við góðum 10 prosentum í 2016
- Nes kommunu Cup er sera væl umtókt
- Rottangatøming á Nesi
- Nýggjárshald á Toftakaj
- Skrivstovan stongd millum jól og nýggjár
- Nýggjársbál
- Brúgvin við Toftavatn umvæld
- Fimleikarhøllin í jólafrítíðini
- Nes kommunu Cup 2016
- Jólamennirnir vitja á Toftum leygardagin
- Jólakonsert í Fríðrikskirkjuni sunnudagin
- Starvsfólk heiðrað fyri trúgva tænastu
- Nýggja bygdarráðið skipað seg
- Fíggjarætlanin 2017 samtykt
- Bygdaráðsfundir 2017
- Tema um at liva við sálarsjúku
- Næmingakonsertirnar hjá Nes Sóknar Musikskúla


text:
BÍLEGGING
Eftir at hava bílagt vøru á heimasíðuni fært tú ein teldupost sendandi, við upplýsing um bílagda vøru. Hereftir senda vit eina váttan til tín við einum faktura, á bílagda vøru.
AVGREIÐSLA
Um ongin avtala er gjørd senda vit vøruna við Posta, so skjótt sum bíleggingin er móttikin og goldin. Um partar av vøruni ikki eru á goymslu, bíða vit at senda, til alt er komið. Tú hevur eisini møguleika at heinta vøruna í Millum-Gilja 18, 188 Hoyvík – eftir avtalu á tel. 252626.
GJALDING, PRÍSIR & SENDING
Gjalding fer fram við bankaflyting á konto 9181-525.036.8. Flytingin skal viðmerkjast við faktura nummar. Til ber eisini at gjalda kontant við heintan, um kundin hevur valt at heinta vøruna. Um kundin hevur valt, at vøra skal sendast, verður vøran verður send, tá inngjaldið er skrásett. Allir prísir eru íroknað MVG.
VEITINGARPRÍSIR:
Veitan av vøru yvir 100 kg. er 1.500,00 kr. Er tørvur á serflutningi verður onnur avtala gjørd. Veitan av smásølu er í samsvar við prísirnar hjá Posta + 30 kr. í ómaksgjald. Tú hevur 14 dagar frá tí, vøran er keypt, at angra títt keyp. Freistin er at rokna frá tí degi, tú hevur móttikið bíleggingarváttanina. Gosbað.fo skal tá hava vøruna senda aftur við postinum í sama standi og óútpakkað, sum tá tú keypti hana.
So skjótt sum Gosbað.fo hevur móttikið vøruna í sama standi og óútpakkað, sum tá ið hon varð keypt, rindar Gosbað.fo peningin fyri vøruna aftur á konto ella tú fært aðra vøru ístaðin. Keyparin skal gjalda fyri at senda vøruna aftur. Um feilur er við vøruni, verður vøran sjálvandi tikin aftur, og tú fært aðra vøru ístaðin. Neyðugt er at hjáleggja bíleggingarváttan.
Um tú angrar títt keyp, so skal vøran sendast til:
Gosbað.fo
Millum-Gilja 18
188 Hoyvík
Neyðugt er at hjáleggja bíleggingarváttan.
TRYGD & COOKIES
Fyri at kunna keypa frá okkum er neyðugt at útvega persónligar upplýsingar, so sum navn, bústað, teldupostadressu, telefonnummar. Gosbað.fo verjir persónligu upplýsingarnar, sum vit fáa frá tær. Upplýsingarnir verða brúktir til at avgreiða títt keyp. Tað er ein tøknilig fyritreyt, um keypast skal um telduna, at ávísar upplýsingar verða goymdar á tíni teldu. Hetta verður nevnt ”cookies”. Tað vil siga, at síðan kennir teg aftur, tá ið tú vitjar síðuna aftur.


text:
Í 1950-árunum herdu svartir amerikanarar stríðið fyri samfelagsligum, fíggjarligum og politiskum javnrættindum. Fleiri milliónir fólk vóru við í friðarligu mótmælistiltøkunum ímóti rasuskilnaði. T.d. noktau fólk í Alabama í eitt heilt ár (1955-56) at koyra við teimum bussum, sum høvdu serligar sessir til svørt og hvít. Fyri átakinum stóð baptistpresturin Martin Luther King. Í 1963 gingu King og viðhaldsfólk hansara dag um dag mótmælisgongu til ráðhusið í Birmingham í Alabama, tó at myndugleikarnir í býnum beittu hundar eftir teimum og spulaðu tey við brandslangum. Seinni sama ár fóru nøkur 100.000 borgararættindafólk mótmælisgongu til Washington. Tingið gav eftir, og í 1964-65 viðtók tað lógirnar um borgararættindi, sum bannaðu, at mannamunur varð gjørdur á svørtum og hvítum.
Í 1954 eydnaðist teimum, sum stríddust søk teirra svørtu at fáa hægstarætt at viðurkenna, at svørt og hvít børn skuldu ganga í sama skúla. Hvítar mannamúgvur løgdust á svørt børn, og í Mississippi var ein 14 ára gamal næmingur myrdur. Í Little Rock í Arkansas setti stats ovastin stats hirðina at halda skil á og vísti 9 svørtum næmingum úr skúlanum. Forsetin sendi samveldisherdeildir til Little Rock at ansa eftir, at svartir næmingar sluppu í skúla.
Fleiri mió. svørt fólk fluttu til norðara og vestara part i USA í 1950- og 1960-árunum. Fá fingu gott arbeiði, og býarpartarnir, har tey búsettu seg, gjørdust fátækrabýlingar. Summi fóru í part við oddamonnum sum Malcolm X, ið mælti til, at tey svørtu skuldu taka handlar og skúlar, har ið tey búðu, og seta hart ímóti hørðum. Í nógvum býum varð ófriður (1965-1968), men lítið batti. Enn striðast svartir felagsskapir fyri javnrættindum.
Eitt av krøvunum var, at føðingardagur Kings skuldi vera almennur hátíðardagur, og at øll minnast orð hansara "Eg droymi um, at henda tjóð einaferð stígur fram og av sonnum setur í verk viðtøku sína: "Vit halda tað vera sjalvsagt, at øll menniskju verða javnsett og hava fingið ávís ómissandi rættindi frá skaparanum."
Niðanfyri standa nakrar av talunum hjá eitt nú Martin L. King og Malcolm X.
Give Us the Ballot (1957)
Paul's Letter to American Christians (1958)
I Have a Dreame (1963)
Nobel Prize Acceptance Speech (1964)
Beyond Vietnam (1967)
The Chiskens Come Home to Roost (1963)
Message To The Grass Roots (1963)
The Ballot or the Bullet (1964)
After the Bombing (1965)


text:
Veðurgudarnir vístu seg frá síni allar blíðastu síðu, tá FM fyri ung var á skránni í dag. Úti við 70 íðkarar høvdu sett stevnu við Tórsbreyt, og hýrurin á fólki var stak góður í lýggja summarveðrinum.
Tilmeldingar vóru komnar frá øllum seks feløgunum. Møttu feløgini vóru øll umboðað á sigurspallinum, har tey mest virknu eyðvitað vóru títtastu gestir. Her sæst eitt yvirlit yvir heiðursmerkjabýtið millum feløgini:
- Bragdið – 34 gull, 14 silvur, 13 bronsu (21 lutt.)
- Hvirlan – 18 gull, 16 silvur, 15 bronsu (21 lutt.)
- Treysti – 11 gull, 18 silvur, 13 bronsu (18 lutt.)
- Roysnið – 2 gull, 0 silvur, 3 bronsu (1 lutt.)
- Frælsi – 0 gull, 3 silvur, 2 bronsu (1 lutt.)
Føroyskt met!
Í kappingini á 400 m hjá gentum 16-17 ár eydnaðist tað Rebekku Fuglø úr Treysti at seta nýtt føroyskt met við tíðini 63,64 sek. Øll úrslitini eru at finna í .pdf niðanfyri.


text:
Tey ið hava rindað limagjald, fáa eisini serligar ágóðar, sum bert Hvistulimir fáa.
Tá ið limagjaldið er goldið, verður tú innlimaður í Hvistan - Limabólkin á facebook.
Hvistan er vertur fyri hetta 1/2marathon tiltakið, ið liggur mitt í summarfrítíðini :-)
Seinastu tíðindi
Væleydna Kirvi Føroya Sunnasta 1/2marathon 2021
Leygardagin 10. juli 2021 var Kirvi Føroya Sunnasta 1/2marathon á skránni hjá okkum í…
LIMATILBOÐ 2021 - lekkur Hvistujakki
Hvistan hevur seinastu árini bjóða limunum okkurt serligt tilboð, og nú eru vit so kl…
Føroyaleikir 8. - 11. juli 2021
Ítróttarsamband Føroya hevur, saman við sersambondunum, valt at skipa fyri Føroyaleik…
Hvistan nýggja forkvinnu og nevndin skipað seg
Í vikuni var nevndarfundur í Hvistuni, og á skránni var millum annað val av formanni.…
Nýggjur Hvalbiartunnil og vit eru við!
Leygardagin 8. mai letur nýggi Hvalbiartunnilin upp, og sum partur av hátíðarhaldinum…
Morgunmatur, Guðstænasta og túrur...
Flaggdagurin er eins og undanfarin ár 25. apríl, men í ár liggur flaggdagurin á einum…
Tiltakið er hugsað sum rørslutiltak, har ein sjálvur avgerð ferðina og um ein gongur ella rennur. Lutakararnir kunnu uppliva vøkru Suðuroynna, mentanarhús, bønhús, kirkjur, náttúruna, gestablídni og mangt annað. Á túrinum er skipað fyri tónleiki, depotum og øðrum, og á málinum er stórt sjálvtøkuborð, myndatøka og tónleikur.
EN: For english push the link, and get information about our 1/2marathon.


text:
Fíggjarætlanin fyri 2019 hjá Nes kommunu varð mánakvøldið, 29. Oktober, samtykt við aðru viðgerð. Triðja og seinasta viðgerð verður 26. novembur.
Fyritreytirnar fyri inntøkunum eru, at skattaprosentið verður óbroytt, 20,5 prosent, og at barnafrádrátturin er óbroyttur kr. 5.500.
Nettoinntøkan fyri 2019 er mett til 53,8 mió. kr. í mun til 52,3 mió. kr., sum er metta inntøkan fyri 2018. Ein hækking uppá 1,5 mió. kr., ella 2,9 prosent.
Rakstrarkostnaðurin fyri 2019 er mettur til 47,8 mió. kr. í mun til 46,4 mió. kr. (v/eykajáttan), sum er metti kostnaðurin fyri 2018. Ein hækking uppá 1,4 mió. kr., ella 3,1 prosent.
Útgreining av rakstrarkostnaðinum í 2019:
Rakstrarúrslitið verður sostatt eitt avlop áðrenn íløgur á 6,0 mió. kr.
Samtykt er at gera íløgur í 2019 fyri 21,7 mió. kr, sum kunnu sundurgreinast soleiðis:
Ì fíggjarætlanini er roknað við at taka lán fyri 18,0 mió. kr og at afturgjaldingin av skuld er 3,9 mió. kr.
Soleiðis samtykt á bygdarráðsfundi 29. Oktober 2018
Nes kommuna
Jóhannus Danielsen, borgarstjóri


text:
Keltisk mál
Keltisk mál, felagsheiti fyri bæði livandi og útdeyð mál, ið einaferð rukku frá Miðeystri til Vesturevropa.
Keltisku málini ið framvegis verða tosað í teim "keltisku tjóðunum" í dag, eru: Tey Goidelisku tvs. Skotskt gæliskt, Írskt og Manskt; og tey Brythonisku tvs. Walisiskt, Corniskt og Bretonskt.
Søguliga var Proto-Keltiskt helst býtt uppí í 4 undir-ættir:
- Gauliskt og Lepontiskt, Noriskt og Galatiskt. Hesi mál vórðu einaferð tosaði í økinum frá Fraklandi til Turkalands og frá Belgia til norður Italia.
- Keltiberiskt, í forðum tosað á Iberisku hálvoynni, serliga í núverandi Portugal, Galicia, Asturias, Cantabria, Aragón og León.
- Goideliskt, tvs. Írskt, Skotskt gæliskt, og Manskt. Teir fyrstu íbúgvarnir í Føroyum vóru sambært Dicuil írskir munkar, og talaðu hesir tí óiva goideliskt.


text:
Íbúðarminnir (Lejlighedsminder)
Ein filmsinstallatión eftir Hildigunn Eyðfinnsdóttur og Katrina Ottarsdóttir
Fleiri myndir > > > Fleiri videoklipp > > >
Íbúðarminnir er fimm stuttir filmar, 6-8 minuttir hvør - Vesið, Køkurin, Gongin, Stovan og Kamarið.
Hvør filmur hevur sína egnu søgu í sínum egna rúmi og byrjar við eini ungari kvinnu, sum er í ferð við eitthvørt gerandis húsarbeiði. Men so hendir okkurt, ið brýtur gernadissjaggið: Eitt burturtrokað barndómsminni tekur ræðið, og fær gerandisdagin hjá ungu kvinnuni at støkka sundur og noyðir hana at standa andlit til andlits við óunnilig minnir.
Filmarnir kunnu bæði vísast sum ein stuttfilmssuita, har filmarnir verða vístir "á vanligan hátt" - sum ein filmur í fimm pørtum - og sum ein filmsinstallatión, har allir fimm filmarnir verða vístir samstundis í hvør sínum rúmi í eini "íbúð", har áskoðarin kann ganga úr einum rúmi til tað næsta og uppliva filmarnar hvør sær, samstundis sum ljóðið hoyrist frá hinum filmunum úr hinum rúmunum.
Credits
Hugskot: Hildigunn Eyðfinnsdóttir & Katrin Ottarsdóttir. Handrit og sjónleikur: Hildigunn Eyðfinnsdóttir. Leikstjórn, myndatøka & klipping: Katrin Ottarsdóttir. Ymist eftirarbeiði: Henrik Jensen, Hugin Eide. Framleiðsla: Blue Bird Film © 2011. Longd: 5 × 6-8 minuttir.
© 2007 Hugin Eide | Design by Andreas Viklund


text:
Sjálvt um jóansøkan í ár var hildin í Vági, høvdu okur eisini nógvar kappingar heima við Stórá.
Leygardagin vóru tað U7 børnini, U11 dreingir, U13 gentur og annað U13 dreingjaliðið hjá okkum, ið vóru í gongd.
Hjá U7 vóru B36 og Giza Hoyvík komin suður at spæla ímótur okkara minstu. Sera stuttligt at síggja øll hesi fittu børnini tuska runt á vøllin, og vóru tey øll sera røsk. Aftaná kappingina fingu øll børnini hvør sína medalju.
At spæla kappingar og dystir á heimavølli, er sjálvsagt nakað okkara børn gleða seg til. Endiliga at kunnu spæla á sínum egna heimavølli, har mamma og pabba, ommur og abbar osv. koma at hyggja. Tìverri vísir tað seg ferð eftir ferð, tá okur hava kappingar á heimavøll, at útiliðini ikki møta upp.
Og hetta vikuskifti var onki ørvísi.
Ringast var hjá U11 dreingjum. Okur hava tvey U11 dreingjalið, og bæði liðini áttu at hava kapping á heimavøll hetta vikuskifti, og gleddu teir seg óført. Tíverri vísti tað seg at koma so nógv avboð til einu kappingina, at hon mátti avlýsast. Bert HB søgdu at teir komu, og tí var avgjørt at sláa báðar kappingarnar saman í eina. Og teir høvdu eina fína og spennandi kapping. Kappingin bleiv avgjørd í síðsta dystin millum TB og HB, og vóru tað heimadreingirnir, ið vunnið dystin og harvið eisini jóansøkusteypið.
Næst var tað kapping hjá U13 dreingjunum. Har vóru mótstøðuliðini hjá okkara dreingjum HB og EB/Streymur. Okkara dreingir spældu fínan fótbólt, men høvdu ringt við at fáa bóltin í mál, og so var tað EB/Streymur, ið fóru norður við jóansøkusteypinum.
Síðsta kappingin leygardagin, var hjá U13 gentunum. Her vóru NSÍ og Vìkingur komnar suður at spæla. 07 Vestur høvdu melda avboð. Keðiligt eftirsum at okur hava verið til tvær kappingar har vesturi, áðrenn kappingin her skuldi spælast.
Veðrið hevði ikki verið nakað at reypa av allan dagin, men nú genturnar skuldi spæla, bleiv tað sera ófantaligt við vind og regn. Tíbetur var hetta ikki nakað, ið darvaði okkara røsku gentunum. Fyrst ein stórsigur ímóti NSÍ og aftaná ein tættari dystur ímóti Víkingi, har tær tó vunnið trygt til endans. Leikliga mennast hesar gentunar fyri hvørja kapping tær spæla, og gott at síggja at tær nú eisini fáa bóltin í málið. TB genturnar syrgdu sostatt við tveimum sigrum fyri, at jóansøkusteypið bleiv verandi her suðri.
Sunnudagin vóru so aftur kappingar og dystir á skránni við Stórá.
Fyrstar í eldin vóru U15 genturnar, ið tóku ímóti 07 Vestur. Ein spennandi dystur, ið bleiv avgjørdur tá Róa Müller við einsamalla málið í dystinum, syrgdi fyri at sigurin og steypið komu í hús.
Eftir vóru kappingar hjá U11 gentum, og U13 dreingjunum, men at kalla tað eina kapping hjá U13 er kanska í so nógv sagt. Bert MB komu suður at spæla. Tann eini dysturin endaði við einum sigri til MB, og fingu teir steypið norður við. Tíbetur høvdu U15 genturnar hjá TB og 07 Vestur, ið høvdu spælt áðrenn, meira orku í sær, og spældu tær ein kamp ímóti U13 dreingjunum. U15 genturnar hjá TB ímóti U13 dreingjunum hjá MB, og U15 genturnar hjá 07 Vestur ímóti U13 dreingjunum hjá okkum. Fìnasta slag, so at børnini fáa leikt fótbólt, ið er tað týdningarmesta, og endamálið við at skipa verður fyri kappingum.
Hjá U11 gentunum vóru HB, NSÍ og 07 Vestur komin leiðina suður. Her vísti tað sær at NSÍ genturnar vóru tær stinnastu, og vunnið kappingina, og jóansøkusteypið norður við til Runavíkar.
Ein jóansøku við nógvum fótbólti við Stórá er farin afturum, men eisini vóru onkur av okkara liðum í Vági og spældu.
U9 dreingir og gentur spældu kapping í Marghøllini leygardagin. Eisini spældu 2.deild kvinnur dyst í Vági. Aftaná vanliga leiktíð stóð á jøvnum, og eftirsum spælt var um steyp, mátti avgerast við straffikapping. Her vóru tað okkara kvinnur, ið vóru betri og vunnið 4-3.
Hóast veðrið ikki altíð var sum bestilt, so var tað eitt væleyðna vikuskifti, har okkara leikarir, og tey, ið komu suður at spæla ímóti okkum fingu spælt nógvan fótbólt og hugnaðu sær við fótbóltin. Og tað er tað, ið tað snýr seg um í síðsta enda.
Stóra tøkk til øll, ið hjálptu til í vikuskiftinum. At foreldur og onnur geva okkum eina hjálpandi hond, er avgerðandi fyri at eitt slíkt vikuskifti skal kunnu vera væleydna.
Síðst, men ikki minst tøkk til TG Seafood, Breyðkassan og Alval, ið hava stuðla við steyp og medaljur. Uttan iva nógv børn, ið fóru glað til songar, og medaljan liggjandi á náttborðinum.
Ungdómsdeildin


text:
14 listakvinnur í Virkinum
Í hesum døgum halda 14 danskar listakvinnur til í Virkinum á Sandi, og í dag høvdu tær opið fyri vitjandi, har høvið var at síggja hvat tær arbeiddu við og at fáa ein kaffimunn og eitt prát.
Tað er Ingrid Møller, sum stendur fyri tiltakinum. Ingrid arbeiddi í Føroyum eitt skifti í 80'unum og hevur síðani tá vitjað aftur á hvørjum ári.
Seinastu 10 árini hevur hon skipað fyri málara-túrum til Føroyar, og hetta er annað árið á rað at tær halda til í Sandoynni.
Tá vit vitjaðu í Virkinum í dag, bleiv arbeitt við stórum abstrakum málningum, við vatlitsmyndum og við smærri myndum har allir smálutirnir vóru tiknir við. Spurdar hvat var so hugtakandi við Føroyum, var svarið - ikki heilt óvæntað: "Farverne er jo helt fantastiske."
Hesa vikuna hava 14 kvinnur verið við, harav nakrar hava verið við fleiri ferðir, og í næstu viku kemur eitt nýtt hold.


text:
Vanligur heiðalyngur
Vanligur heiðalyngur (frøðiheiti Calluna vulgaris) er vanligur á láglendi í flestu oyggjunum í Føroyum. Vanligastu og mest eyðkendu planturnar á lyngheiðunum í Føroyum eru heiðalyngur, vanligur og tvíkynjaður berjalyngur. Øki við stórvaksnum heiðalyngi eru ikki nógvastaðni í Føroyum. Heiðalyngur og berjulyngur eru tó nógva aðrastaðni sera vanligar planur. Vanligur heiðalyngur veksur upp í o.u. 200 m. hædd.
Plantur sum heiðalyngur og berjalyngur trívast best um miðalhitin fyri heitasta mánaða liggur millum 12-13 °C. Vanligur heiðalyngur hvørvur oman fyri 200 m. hædd.


text:
Føroyingurin skal í kvøld spæla móti virðismiklasta og besta liðnum, sum nakar føroyingur nakrantíð hevur spælt landskappingardyst móti.
Kl. 17.30 fær Arminia Bielefeld vitjan av Bayern Munchen, sum fyri nøkrum mánaðum síðani vann bæði meistaraheitið og Champions League. Jóan Símun Edmundsson er føroyingurin, sum er komin longst við fótbóltinum, og í dag kann hann skriva á sítt CV, at hann hevur spælt landskappingardyst móti verandi Champions League meistarum. Jóan Símun hevur skorað eitt mál í ár og var síðsta umfar nær við at skora aftur. Um hann ikki byrjar inni, so er sannlíkt, at hann kemur á vøllin í seinna hálvleiki.
Dysturin byrjar kl. 17.30.


text:
Skrivað hevur: Gyðja Hjalmarsdóttir Didriksen
“Tá eg biði hana lesa, so situr hon og gløðir út í luftina ella uppí loft…… ”
Tí er einki nýtt í.Tað er gamalt í skúlahøpi. Vit hava ofta lyndi til at trúgva, at manglandi hugsavnan er grundin. men rættast man nokk vera at spyrja seg sjálvan:
” Ja, men hví man hon gera tað?”
Eg trúgvi ikki, at tað er tí hon er óargalig. Tað er heilt víst okkurt annað.
Arbeiðið seinastu árini í Felagnum fyri Lesi- og Skriviveik og mín langa karriera í fólkaskúlanum hava givið mær nógvar royndir og innlit í, hvat hesi børnini hava at stríðast við. Tey hava ilt við at fáa bókstavirnar at verða til orð, orðini til setningar, setningar til meiningar, meiningar, ið geva meining og vitan og undirhald.
Tí sita tey og gløða út í tóman heim, ella venda eygunum upp í loft, tá tú roynir at lesa við teimum. Kanska royna tey at finna tey svar, sum íhvussusoer ikki eru at finna í bókunum, onkustaðni undir loftinum ella uttanfyri vindeygað? Eitt er so púra víst, tað er eingin meining at hóma millum dansandi stavirnar í bókini. Bert djúp fánýtiskensla.
Eg velji her at skriva um tann stilla og fálátaða næmingin.
Ein mamma orðblinda gentu sigur hesa søguna:
Eg eri mamma eina orðblinda gentu. 10 ár hevur hon gingið í skúla. Vit hava alla tíðina vitað, at hon hevur havt trupulleikar við lesingini. Skúlin metti, at alt skuldi nokk laga seg. Gentan var jú fornuftig og rólig so ….” Tað man fara at koma”. Vóru orðini. Men nei, her kemur einki. Kanska skulu vit heldur siga, tað stendur við og versnar. Men gentan hevur tað gott millum vinir, so hvat er at gera??? Jú, eg skal viðganga, at vit lata standa til.. men hvat hava vit í at velja? Hvør hjálp er at fáa? Okkurt lesiskeið her onkur eykatími har, men ongantíð nakað varandi tilboð um lesi hjálp.
Haldi ikki vit hava fingið nakað munagott tilboð tá samanum kemur. Og allarhelst hava vit heldur ikki kravt nakað. Vit hava eisini verið alt ov fitt og ikki viljað verið til stríð. Fittir og vælmeinandi lærarar. Øll góð við okkara gentu, men fakligt sera soltið. Kom út við einum prógvi, sum ikki var pappírið vert. Men okkara genta skuldi nokk klára seg, tí hon er so tolin, so fitt og góð og dugdi so væl til hendurnar. Framúr í heimkunnleika!!! Við øðrum orðum hon skuldi bara finna sær ein góðan mann. Halda hús og fáa børn!
Men tað var ikki hennara dreymur.
Hon vísti seg at vera ein rættiligur fightari, ið visti hvat hon vildi!
Nú aftaná eri eg rættiliga ill við meg sjálva, at eg bara lat standa til, sigur mamman. Nú hevur dótturin fingið staðfest orðblindni og fær hjálp frá serkønum fólki. Og hon stórtrívist og mennnist og tekur studentsprógv í summar.
Hjálpin kom ikki úr fólkaskúlanum.
Tíbetur er hettar við at broytast. Fyri 4 árum síðani vórðu 17 orðblindalærarar útbúnir at taka sær av vaksnum orðblindum. Herfyri byrjaði nýggj orðblindalærara útbúgving av m.ø fólkaskúlalærarum. Lesilærara útbúgvingin skuldi eisini kynt kertlar í myrkrinum.
So ljós er fyri framman, kunnu vit nú siga við mammuna. Nú eiga vit at vera so mikið væl fyri fakliga í skúlunum, at vit duga at taka hond um trupulleikan.
So er bara eftir at fáa tað fíggjarliga eisini at bera til!
Livst so spyrst!


text:
Líka fáir vaksnir føroyingar klára norðurlendska kravið til svimjiførleika, sum børn í føroysku fimtaflokkunum – og støðan er heldur ikki nógv betri, um vit tosa um bara at klára éina longd í svimjihyli.
Svimjisamband Føroya gjørdi í februar 2018 eina spurnarkanning millum allar næmingar í fimta flokki í føroyska fólkaskúlanum, til at kanna svimjiførleikan hjá hesum.
Hesin partur er hin fjórði í eini røð, sum fer at umfata í øllum førum:
- Fyrst framløga av kanningini í 2018 sum hon er
- Samanbering við somu kanning í 2011
- Samanbering við tilsvarandi kanningar í Noregi
- Síðani hendan samanbering við Gallup-kanning í 2018
- Greining av svimjiførleikanum í mun til onnur viðurskifti
- Samanbering millum økir í Føroyum
Inngangur
Svimjisambandið keypti sær 5 spurningar í eini av regluligu Omnibus-kanningunum hjá Gallup Føroyar, um sama mundi sum tá ið vit spurdu næmingarnar í fimtaflokkum (í februar 2018).
Spurningarnir til tey vaksnu, vóru:
- Dugir tú at svimja? (Ja, Nei, Veit ikki)
- Hvat er á leið tað longsta strekkið, sum tú hevur svomið, uttan at steðga á, og við ongari flótihjálp ella amboðum sum til dømis fitjum? (svarmøguleikar sum í hesi kanning)
- Hevur tú nakrantíð verið í vanda fyri at drukna? (Ja, Nei, Veit ikki/Møguliga)
- Hvussu ofta svimur tú? (Tríggjar ella fleiri ferðir um vikuna, Eina ella fleiri ferðir um vikuna, Nakrar ferðir um mánaðin, Sjáldan, Ongantíð)
- Samanumtikið, heldur tú, at tú hevur nóg góðar møguleikar at svimja? (Ja, Nei, Veit ikki)
Hartil grundspurningar sum hoyra til regluligu Omnibus-kanningina
- kyn
- aldur
- øki
- borgarlig støða
- húski, børn
- útbúgving
- arbeiðsøki
- bruttoinntøka fyri alt húskið
Tað var her serliga hasin eini spurningurin, um hvussu langt tey høvdu svomið, ið tilvitað var orðaður júst sum í hesi Svimjiførleikakanning, so av vit kundu samanbera svimjiførleika hjá vaksnum í hesi Gallup kanning, við tann hjá næmingum í fimtaflokki.
10. Svimjiførleiki
“10. Hvat er á leið tað longsta strekkið, sum tú hevur svomið, uttan at steðga á, og við ongari flótihjálp ella amboðum sum t.d. fitjum?
Í Gallup-kanningini varð hartil beinleiðis spurgt: “Dugir tú at svimja”
Svimjarar sambært allýsing NSF
Samanteljing av spurningi 10, til at finna tey sum siga seg klára at svimja 200m ella longri
Næmingar og vaksin sum klára éina longd á stuttgeil
Samanteljing av spurningi 10, til at finna tey sum siga seg klára at svimja 25m ella longri
Samandráttur av samanberingini við Gallup Føroyar kanningina
Svimjiførleiki
- 44% siga seg klára at svimja 200m, í mun til 44% í Gallup Føroyar kanningini
- 63% siga seg klára at svimja 25m, í mun til 76% í Gallup Føroyar kanningini
- 2% siga seg beinleiðis ikki at duga at svimja, í mun til 13% í Gallup Føroyar kanningini
Gevið gætur at føroysku tølini her eru nakað øðrvísi, tá ið vit telja saman heil prosenttøl, enn tá ið vit telja saman prosenttøl við einum desimali. Í hinum førinum vóru tey 43.3%, 61.6% og 2.3%.
Týðandi tættir
- 20%: 34% vita ikki hvussu langt tey hava klárað í skúlakanningini, í mun til 14% í Gallup-kanningini
- 20%: 22% siga seg ikki hava klárað 200m í skúlakanningin, í mun til 42% í Gallup-kanningini
- 13%: 63% siga seg hava klárað longri enn 25m í skúlakanningini, í mun til 76% í Gallup-kanningini
- 7%: 3% siga seg hava klárað stytri enn 25m í skúlakanningini, í mun til 10% í Gallup-kanningini
- 7%: 10% siga seg hava klárað 100m í skúlakanningini, í mun til 17% í Gallup-kanningini
- 7%: 19% siga seg hava klárað 200m í skúlakanningini, í mun til 12% í Gallup-kanningini
- 7%: 6% siga seg hava klárað longri enn 1000m í skúlakanningini, í mun til 13% í Gallup-kanningini
- 6%: 9% siga seg hava klárað 25m í skúlakanningini, í mun til 15% í Gallup-kanningini
- 5%: 16% siga seg hava klárað 500m í skúlakanningini, í mun til 11% í Gallup-kanningini
- 5%: 3% siga seg hava klárað 1000m í skúlakanningini, í mun til 8% í Gallup-kanningini
Fyribils niðurstøða
Tað er sera áhugavert at 44% siga seg hava klárað at svomið 200m ella longri, bæði í skúlakanningini og í Gallup-kanningini.
Tað kann sjálvsagt skyldast, at menning hóast alt er í svimjiførleikanum í Føroyum, so at fleiri nú klára at svimja 200m í fimtaflokki, og enn fleiri tí fara at hava klárað tað sum vaksin.
Men, tað kann eisini merkja, at tað tíverri er meira ella minni leyst og liðugt við svimijførleikanum, tá ið tú kemur í fimtaflokk.
At lutfalsliga fleiri vaksin hava klárað at svimja 25m í einum, kann skyldast nakað so einfalt sum økta styrki, at tey vegna sína stødd betur klára at svimja alla longdina uttan anding.
Aftur í hesum parti hava vit tó ta stóru óvissu, at so nógvir næmingar velja at siga seg ikki vita, hvussu langt tey hava klárað at svimja. Har er nógv vitan krógvað í hasum 34.2 prosentunum.
Sum heild eru munirnir tó yvirhøvur smáir millum hesar báðar kanningar, og kunnu kanska skyldast nakað so einfalt sum at Gallup-kanningin ikki umfataði øll vaksin í einum árgangi.
Framhald
Hetta var so fjórði partur í eini røð, sum fer at umfata í øllum førum:
- Fyrst framløga av kanningini í 2018 sum hon er
- Samanbering við somu kanning í 2011
- Samanbering við tilsvarandi kanningar í Noregi
- Síðani hendan samanbering við Gallup-kanning í 2018
- Greining av svimjiførleikanum í mun til onnur viðurskifti
- Samanbering millum økir í Føroyum
Takk
Takk til tykkum mongu sum hjálptu okkum við at fáa gjørt hesa kanning, umframt til Mentamálaráðið fyri at geva loyvi og Djóna Dalsgarð fyri at tasta alt inn.
Takk til børnini fyri at vera so røsk at fylla út.
Hóast úrslitini sum heild ikki eru so jalig, so kann eg avdúka at glottar eru at hóma, har tað í ávísum økjum vísir seg at standa heilt væl til við svimjiførleika.
Vit vóna at kunna gera eina líknandi kanning aftur skjótt, bæði til at fáa fleiri dátur og til at kanna møgulig rák, so sum um koronakreppan nú hevur havt nakra ávirkan.
Her er óivað nógv sum kundi verið frægari, men hetta er tað frægasta sum vit klára júst nú.
Við svimjikvøðu
Vegna SSF
Rókur


text:
Heimadýr
Heimadýr eru spøk dýr, sum vit hava at stytta okkum stundir við. Menniskjur aldu fyrstu dýrini fyri uml. 12.000 árum síðan at fáa kjøt og mjólk, men heimadýr hava vit bara havt í eini 4-5000 ár. Um 2000 f.Kr. tamdu egyptarnir bæði kettur og hyenur. Teir tamdu leyvur og høvdu tær sum heimadýr. Vanligastu heimadýrini eru nú hundur og ketta. Súgdýr eru ófør at hava sum heimadýr. Tey eru alskin og trúgv. Serliga virðismikil heimadýr verða ald, tí undan teimum fæst tað besta slagið. Næstan øll dýr kunnu vera heimadýr, eru tey í búri, men tey óvanligu heimadýrini mugu hava serliga røkt, og tann, ið eigur, má vita, hvussu ið hesi dýr liva vill. Ofta krevst serligt loyvi at hava tey.
Kanariufuglar eru vældámd heimadýr, tí teir láta so fagurliga. Pappageykar, beostarar og aðrir búrfuglar kunnu læra at herma eftir fólki. Ein afrikanskur gráur pappageykur var tann fuglur í heiminum, ið best dugdi at herma, han dugdi fleiri enn 800 orð. [1]


text:
Um virðisøking av fiski
12. oktober 2018
Fyrispurningur um virðisøking av fiski, settur Poul Michelsen, landsstýrismanni, (at svara skrivliga eftir TS § 52a)
- Hvat ætlar landsstýrið at gera fyri at tryggja, at virðisøkingin av føroyskum fiski fer fram áðrenn fiskurin verður fluttur av landinum?
Viðmerkingar
Føroyingar hava gjøgnum nógv ár uppbygt eina vitan innan fiskivinnu á sjógvi og landi. So leingi sum fiskurin verður viðgjørdur í Føroyum, verður hendan vitanin varðveitt, men skjótt er at missa hana aftur, um viðgerðin verður flutt til onnur lond. Í løtuni er hetta ein stór avbjóðing, tí orsaka av millum annað lønarviðurskiftum, eru føroysk virki ikki kappingarfør við virki uttanlands. Tí liggur eitt støðugt trýst á, at fáa flutt arbeiðið til virki uttanlands. Hetta merkir samstundis, at stórt tal av arbeiðsplássum við framleiðsluvitan hvørvur
Nógv verður tosað um týdningin av, at virðið á fiskinum ikki má minka, meðan fiskurin er umborð á skipunum, men lítið hevur verið at hoyrt um virðisøking á landi. Ein fær varðhugan av, at tosið um virðisøking røkkur bara til bryggjukantin.
Okkara mál má vera, at alt tað føroyska samfelagið skal fáa so nógv sum til ber burturúr hvørjum kilo av fiski sum verður flutt av landinum. Her eigur bæði at vera hugsa um hagreiðingina umborð á skipum og virking á landi.
Føroysk virki kappbjóða í dag við útlendsk virki um føroyska fiskin. Útlendsku virkini selja fisk til somu keyparar, sum føroysku virkini selja til. Prísurin er eisini tann sami. Men av tí at útlendsku virkini rinda munandi lægri tímalønir enn føroysku virkini gera, kunnu tey bjóða skipunum hægri prís. Við øðrum orðum sosial dumping av føroyskari rávøru.
Eitt útlenskt virki sum bjóðar eitt 10 oyra meira fyri hvør kilo enn eitt føroyskt virki bjóðar, fær allan fiskin og vinningurin av føroyska fiskinum liggur tí í útlandinum.
Fíggjarliga talar tí alt fyri, at føroyskir virkiseigarar flyta sítt virksemi til onnur lond, og harvið missa vit vitanina, sum vit hava bygt upp. Tí verður spurt, hvat landsstýrið ætlar at gera við hesa avbjóðingina?
Á Løgtingi, tann 12. oktober 2018
Helgi Abrahamsen
RN
Aftur


text:
Hvalvík
Hvalvík er ein bygd í Streymoy. Bygdin liggur á eysturstrondini á Steymoynni, nakað sunnanfyri brúnna um Streymin og beint sunnanfyri Streymnes. Áin Stórá rennur oman gjøgnum dalin og skilur báðar bygdirnar sundur. Í 2012 varð ein brúgv gjørd yvir um ánna, og ætlanin var at gera gongugøtur framvið ánni.[2] Navnið "Hvalvík" sigur frá, at her er ein av góðu hvalvágunum í landinum. Niðri á Hvalvíksoyruni er góð sandstrond, har mong grindin hevur lagt beinini. Til Hvalvíkar hoyra 24 merkur av jørð, 14 av kongsjørð og 10 merkur av ognarjørð. Festini eru trý. Lendið kring bygdina gevur góðar umstøður at reka landbúnað, sum hevur verið sera umráðandi í eldri tíð. Seinni, tá fiskivinnan fór at gera seg galdandi, misti jarðarbrúkið fyri ein part sín týdning. Menn fóru til skips, og síðan hava eisini aðrir vinnuvegir tikið seg upp, eitt nú innan handverk, flutning, aling og innan handil.
Í Hvalvík heldur fyritøkan Norðsetur til, sum hevur smíðað sniðhús síðan 1980. Fyritøkan fekk sær egnan framleiðslubygning í 1983, og hevur síðan smíðað eina ørgrynnu av húsum kring alt landið. Eisini eru hús útflutt til Týsklands. Norðsetur byggir eisini størri virkisbygningar, eitt nú hallir, skrivstovubygningar og handlar. Á bryggjuni í Hvalvík halda eisini aðrar fyritøkur til við goymslubygningum og øðrum.
Kirkjan í Hvalvík er bygd í 1829, og er bygd úr viði frá skotsku barkini Broon, sum fór á land í Saksun árið fyri. Frammanundan stóð ein eldri kirkja í Hvalvík. Prædikustólurin í Hvalvíkar kirkju varð gjørdur til Havnar kirkju í 1609 og er seinni keyptur til Hvalvíkar. Talan er um eitt sjáldsamt listarverk, ið hevur sína egnu, serligu søgu.
Í Hvalvík er nýggjur dagstovnur bygdur – Barnagarðurin við Kráir, sum rúmar 60 børnum. Skúlin í Hvalvík hevur næmingar frá 1. til 7. flokk, tilsamans úti við 60 børn. Síðan verður hildið fram á Felagsskúlanum á Oyrarbakka. Bygdin er í vøkstri - fólkatalið liggur omanfyri tey 200, og útlit eru fyri, at hesin vøkstur fer at halda fram. Bygt verður nú inn móti Saksunardali, í nattúruvøkrum og friðaligum umhvørvi.
Hvalvíkar Streymnesar Róðrarfelag eigur tríggjar kappróðrarbátar: Báran (5-mannafar), Hvessingur (6-mannafar) og Gamli Hvessingur.[3] Hvessingur hevur vunnið FM átta ferðir við 6-mannaførum monnum (1978, 1980, 1988, 1993, 94, 95, 97 og 99) og tvær ferðir við 6-mannaførum kvinnum (1996 og 1998). Seinastu árini hevur verið samstarvað við Sunda Róðrarfelag um kappróðurin.[4] Hvalvíkingar eru, eins og aðrar bygdir í Sundalagnum, partur av fótbóltsfelagnum EB/Streymur.
Hvessingur hjá Hvalvíkar Streymnesar Róðrarfelag
Keldur[rætta | rætta wikitekst]
Slóðir úteftir[rætta | rætta wikitekst]


text:
Í dag var aftur væntað, at Puidgemont fór at greiða frá um Katalonia fór at loysa ella ikki. Í morgin atkvøður senatið í Spania um átøk ímóti Katalonia.
Sambært ymiskum altjóðamiðlum, vóru nógv fólk savnað uttan fyri stjórnarbygningin í Barcelona, har forsetin í Katalonia, Charles Puidgemont skuldi halda røðu í dag. Summi høvdu væntað, at hann fór at boða frá, at Katalonia hevði loyst, áðrenn senatið í Spania skal atkvøða um at seta §155 í gundlógini í verk í morgin. Um senatið setir §155 í verk, merkir tað, at Katalonia missir sjálvstýrið, og forsætisráðharrin í Spania fer allarhelst at taka ræði á katalansku løgregluni og lýsa landslutaval at vera í Katalonia. Tí varð roknað við, at um Puidgemont ikki lýsti Katalonia at vera fullveldi, fór hann at útskriva val, fyri at forða spansku stjórnini í at gera tað.
Men tíðliga seinnapartin í dag var greitt, at fólkið, ið var savnað uttan fyri bygningin, var komið til fánýtis. Tí røðan hjá Puidgemont var útsett uttan nærri frágreiðing.
Puidgemont hevur allatíð heitt á sponsku stjórnina um at koma til samráðingarborðið, tí katalanska fólkið hevur atkvøtt fyri loysing. Hann lýsti fullveldi, tá ið 90 prosent av teimum, ið høvdu verið á vali, valdu loysing. Men stutt eftir at hann hevði lýst fullveldi, steðgaði hann ætlanunum um at stovnseta fullveldið og heitti á spanskar myndugleikar um at koma til samráðingar, soleiðis at farast kundi undir friðaliga tilgongd í staðin.


text:
Møtið verður sunnukvøldið 17. oktober kl. 17:00 Inni á Fløtum 6, Kaldbak.
Talari: Hallur Sørensen.
Øll eru hjartaliga vælkomin, Samkoman Nardus.
Bíbliutími er hvørt hóskvøld frá oktober og til apríl mánað.
Bíbliutími verður hóskvøldið 14. oktober kl. 19:30. Hvør bíbiltími er í Líðini 35, Kollafjørður.
Tann, ið hevur bíbiltíman hesaferð er Alvin Joensen.
Øll eru vælkomin.
Samkoman Nardus
“Evangelisk møtir eru hvønn sunnudag. Um hetta hevur tín áhuga, ert tú vælkomin at seta teg í samband við meg á tlf. nummar +298 78 70 80.
Hallur Sørensen


text:
Er tað nøkur hending, sum so dyggiliga vísir okkum, at frelsa okkara ikki er treytað av góðum verkum og heldur ikki av halgisiðum, so sum dópi, so er tað frelsa hins krossfesta ránsmans við lið Jesusar. Hann hongur har, játtandi syndir sínar, sum hann sigur við hin spottandi ránsmannin: „Óttast heldur ikki tú Gud, tú, …Read more »
Topic: Greinar
15 bíbliuvers til uggan og troyst
Vit hava øll tørv á uggan og troyst til tíðir. Hetta veit Harrin, so Hann tók sjálvandi eisini hædd fyri hesum, tá ið Hann lat Bíbliuna skriva. Bíblian hevur tí nógv lyftir og troystarorð til teirra, ið seta álit sítt á Gud og á Orð Hansara. Onkur hevur talt heili 3573 lyftir í Bíbliuni. Um …Read more »
Fimm góðar orsøkir til at lesa bíbliuna
Hevur tú trupult við at finna tíð at lesa í bíbliuni? Ella hevur tú ringan hug at seta teg niður við orði Guds? Her eru fimm góðar orsøkir til at lesa í bíbliuni, sum vónandi kunnu uppmuntra teg. Sjálvandi eru óendaligar nógvar orsøkir til at lesa bíbliuna, men vit skulu her hyggja eftir fimm teimum …Read more »


text:
Allar nevndirnar undir Skálavíkar kommunu 2021-2025
Stýrið fyri Økistænastuna: Linjohn Christiansen/Anita Joensen.
Stýrið fyri samstarvsnevndina: Linjohn Christiansen/Anita Joensen.
Elfelagið SEV: Anita Joensen/Bogi T Hentze.
Kommunufelagið: Borgarstjórin/Høgni Samuelsen.
Kommunala skattakærunevndin: Torkil Dalsgaard/Linjohn Christiansen.
Sandoyar Skúlasamband: Bogi T Hentze/Anita Joensen.
Barnaverndartænastan: Sunniva í Stovuni/Martin Kúrberg.
IRF: Bogi T Hentze/Torkil Dalsgaard.
Skúlastýrið í Skálavík: Sunniva í Stovuni/Høgni Samuelsen.
Valnevndin: Edith Bjarnarson, Agnas T Olsen, Sverri Hansen. Tiltaks: Herta Kúrberg, Rosa Kjærbo.
Tekniskanevndin: Palli Olsen, , Klæmint Jacobsen. Tiltaks: Trondur Trondesen, Sverri Hansen
Brunanevndin: Palli Olsen, Óskar Óskarson.
Dátuverndarlógin: Palli Olsen, dátuverndarfólk.
Vatn og Hegnsýnið: Palli Olsen, , Emil Viderøe.
Trivnaðarnevndin: Anja av Trøð, barnafamiljur. Bogi J Petersen, ung. Rosa Kjærbo, djór og náttúra. Ligia Lozano, tilflytari. Nanna Djurhuus, Keldan. Høgni Samuelsen, tey eldru. Birita M Trondesen, náttúra og ítriv.
Tilbúgvingin fyri Skálavíkar kommunu: Linjohn Christiansen, bygdarráðsformaður, +298 225062. Anita Joensen bygdarráðslimur, Palli Olsen, brunaleiðari, +298 219221. Oskar Oskarson, Kristina Cristiansen, politikommissær,


text:
Stroymdur fyrilestur á Glasi 23/10: “Títt innara lív við milliónum av bakterium”16. oktober 2018
Í kvøld, 23. oktober, kl. 18 verður forvitnisligur náttúruvísindaligur fyrilestur stroymdur beinleiðis av Aarhus Universiteti. Oluf Borbye Pedersen, professari í genom-gransking á Keypmannahavns Universiteti, fer at halda fyrilestur um bakteriur.
Menniskjan er ein superorganisma, sum er gjørd av eins nógvum bakteriukynknum sum menniskjakyknum. Hoyr, hvussu heilsufremjandi bakteriusløg skapa teg sum minniskja, stýra tínum mótstøðuføri og evnabroytingum. Og hoyr eisini um, hvussu tú fært tað besta fram í tínum bakterium.
Fyrilesturin byrjar kl. 18 og verður hildin í høllini í gamla Handilsskúlabygninginum.
Sum nú er verður fyrilesturin ikki darvaður av arbeiðinum, sum hevur seinkað skúlabyrnanini eftir heystfrítíðina.
Les meira um fyrilesturin her.


text:
Í Skarvaneslíð í Sandoy er ein steinur, sum rópast Gullsteinur. Har búði huldumaður í á sinni, sum gekk nógv eftir konu Ásbjarnar á Skarvanesi. So nærsøkin var hann, at hon noyddist at hugsa um ráð, hvussu hon skuldi fáa vart seg fyri honum. So ein dagin fór hon til hansara í steinin, gjørdi seg ógvuliga blíða og bað hann leggja sær ráð ímóti trøllum, tí tey gingu so hart at einari kúgv, ið hon átti, at kúgvin var vorðin reint trølsk. Huldumaðurin var fegin at hjálpa henni — tað var meira enn at siga tað — og bað hana binda gøtubrá uppá kúnna (gøtubrá høvdu tey gomlu ofta uppi á sær til verju ímóti gandi). Men best sum hon er heim komin, bindur hon gøtubráina uppá seg sjálva. Tá ið huldumaðurin kemur aftur til hennara, sleppur hann ikki at henni og sær nú, at hann er narraður. Tá segði hann;
“Skamm fái tú spyrjandi!
Tví vorði mær sigandi!
Kú skyldi,
kona sjálv hava vildi.”
So rýmdi hann og slapp ongantíð aftur at henni.
Jakob Jakobsen: ”Færøske folkesagn og æventyr”, 1898-1901


text:
Wednesday, May 21, 2014
@Large: Ai Weiwei on Alcatraz
Eg fái hug at fara ein svipp til San Fransico Bay í heyst, tá kinesiski listamaðurin Ai Weiwei fer at framsýna í Alcatraz Island. Ai Weiwei er altjóða virdur fyri síni serstakliga góða førleika til tess at viðgera torskild politisk viðurskifti á einfaldan og lætt fatiligan hátt. Hansara verk snúgva seg ofta um borgararættindi og talufrælsi. Kinesisku myndugleikarnir høvdu listamannin í varðhaldi í 81 dagar fyri hansara mótmæli og hann er enn politiskur fangi í sínum egna landi. @Large: Ai Weiwei on Alcatraz fer at geva óvæntað sjónarmið í mun til Alcatraz, sum jú er eitt gamalt fongsul. Niðri undir er ein stutt samrøða við listamannin, sum greiðir frá verkætlanini. Er San Fransisco ov langt burturi, ber till at fara til Berlin, har Ai Weiwei hevur eina fagnaða framsýning í løtuni og er tað eisini av vegnum, so tekur kinesiski listamaðurin lut í eini bólkaframsýning í Keypmannahavn í løtuni á Den Frie.
(KP)
Posted by Listin at 7:54 AM